Giltzapekoen osasuna. | Aixebe & Abante\nPosted on marzo 12, 2012 por Oier Gorosabel Larrañaga en diziplina, kartzela // 0 Comentarios\nNire lehelengo “kuku” hau ikusezinezko gizakiei eskeini nahi diet. Gehienetaz ez dakigu ezer. Gutxi batzuen aurpegiak kaleko karteletatik ezagutzen ditugu, baina hala ere jende gehienak espetxe barruko bizitzaz duen irudiak zerikusi gehiago du pelikula amerikarrekin, errealitatearekin baino. Hiri eta basamortuetan barreiatutako porlanezko “espazio-ontzi” isilotan milaka lagun bizi zaizkigu dimentsio misteriotsu batean, hurbil eta urrun, purgatorioko animen moduan. Adorea, elkartasuna bezalako berbak izaten dira ohizkoenak eurengana zuzentzerakoan; nik ez ditut gaur erabiliko. Horren ordez, giltzapean dagoenari bere territorio libre bakarra esploratzeko gonbitea egingo diot. Bide hori aukeratzen duenak mundu harrigarri bat aurkituko du, non askatasunaren eztia dastatu ahal izango duen bere ziegako bakardadean. Jainkoen edo sorginkerien premiarik ez dugu izango: gizakiaren potentzialitate soilaz baliatuko gara blokeoa hausteko.\nTxoko honetatik, osasunaren autogestioa izango bait dugu iparorratz. Bitarteko urriekin, aukera guztiei etekin gorena ateratzen ikasiko dugu, gorputz eta gogoa zailtze aldera. Zeuretzat, lagun kartzelaratu hori, bereziki interesgarria: hemen irakurriko dituzun hainbeste aholku ziegan eta patioan jarraitzeko modukoak izango dira. Aprobetxatu itzazu ahal duzun neurrian: egun batean, kalera irtengo duzu; burdinazko atea gainditzean, imajinatu nolako poza hartuko duten lagun eta senideek gorputzez sendo eta bizi-gogoz beterik aurkitzen bazaituzte. Hori baino opari hoberik imajinatu al dezakezu beraientzat?\nSarrera modura eta gaur presoak gogoan ditugunez, disziplinaren papera eta sistema nerbiosoaren alerta/atseden faseak azalduko ditugu. Adi “libre” zaudetenak ere: zuek ere etekina aterako bait diozue hurrengo lerroei.\nGu baino gehiago dakitenek esandakoa da “deabruari sua lapurtu” ahal zaiola. Beste modu batean esanda, gure etsai txarrenarengandik ere badugula zer ikasi eta probestua. Preso gaudenean, disziplina zorrotzeko konzentrazio esparruan gaude. Disziplina hori inposatuz, gure borondatea edo pertsonalitatea ezabatzea nahi da, numero bat bihurtu eta uhal batetik helduta bezala erabiltzea. Ordutegi zorrotzak, otorduetan gorde beharreko ilarak, ziegako garbiketak… bezalako neurrien bitartez aplikatzen da hori. Gure proposamena, disziplinaren arma hori gure alde erabiltzen ikastea da.\nIzan ere, datozen asteetan emango ditugun aholkuak praktikara eramaterako orduan ere, berebizikoa izango da disziplina ariketetan fin saiatzeko. Zentzu horretan, kartzelan dagoenak abantaila du. Adarra jotzen ote nabilen? Ez. Gure kontsultako pazienteekin dugun arazo nagusietako bat, hain zuzen ere, beraien disziplina falta izaten da: pazientea askotan ez da gai guk agindutako ariketak egiteko, edo tratamendu bat fin jarraitzeko, edo kiroldegira astean birritan joateko konpromezua hartzeko… Espetxean, urdinek nahitaez inposatzen dizuete kalekoei falta zaien disziplina; atera diezaiogun etekina. Arnasa lantzea, gogoa enfokatzea, gorputzeko defentsak igotzea, indarra eta bizi gogoa handitzea, zirkulazioa hobetzea… eta beste hainbeste onura lortu ahal izango dituzue ziega barruko ariketekin. Baina emaitzak, ariketak zehatz eta eten gabe eginaz soilik etorriko dira. Horretan “etsaiaren disziplinara” eginda egoteak bidea asko erraztuko digu.\nKartzelako biztanleen artean baina, denetik dugu: gazteak eta zaharrak, gaixoak eta osasuntsuak. Gaixoak laster ulertuko du osasuna autogestionatzen ikasteak nolako mesedea ekarriko dion; baina beharbada gazte zaluak ez du ikusiko gure aholkuak zertan lagundu diezaioketen berari.\nPresioa jasaten ari den pertsonak nerbio-sistema estres egoera batean dauka. Horren ondorioetako bat gure organo guztien “azelerazioa” da; hasi bihotzetik eta hezurretaraino, gure zelula guztiak alertan jartzen dira arriskuari aurre egiteko. Atxilotu edo espetxeratzen gaituztenean, estres egoera hori da naturalena harik eta egoera berrira egin arte. Baina arazoa geroago dator: ez badugu ikasten egoera berria kudeatzen, eta alerta egoera hori eten gabe mantentzen badugu, gorputz eta gogoak higadura handia jasango dute. Estres/atseden faseen arteko desoreka horrek osasun arazoak ekarriko dizkigu luze gabe. Kondena luzeak dituzten presoen artean sarri agertzen dira “arrazoi jakinik gabeko” gaixotasunak: erreumak, minbizia, liseri aparatuko gaitzak… gehienen atzean denpora luzean mantendutako estres egoera bat aurkitzen dugu.\n“Esatea erreza da, konpontzea gaitza!” esango didazue. Arrazoia. “Espetxean nago, ez oporretan! Nola ez naiz egongo ba estresatuta?” Hori ere ulergarria. Baina ulertu behar dugu larri edo lasai egoteak prezio berbera duela; eta gehiago esango dut: lasai dagoen pertsonak hobeto, argiago eta bizkorrago erantzun ohi du edozein ustekabe edo agresioren aurrean.\nHorretara, ez gabiltza ostrukarena egiteko gomendatzen (hau da: espetxe disziplinari men egin eta preso otzanaren lasaitasuna lortzea). Ez gabiltza “lasaitasun” klase horren atzetik. Guk bultzatu nahi dugun eredua, zuhaitz mehe eta malguarena da: haize bolada gogorren aurrean zutik geratzen dena, zuhaitz sendo guztiak ipurdiz gora jausten doazen bitartean.\nDatozen asteetan, eredu horren atzetik hasiko gara ibiltzen; bidean lagun nahi zintuzkegu, preso nahiz “libre”.\nGaur8, 2007ko Otsaila.\nPresuendako urrezko oparixa\nIbon Iparragirre, ekintzaillia\nGaixotasunaren amaraunean trabatuta\nZein da normala hemen?


You are here: Home › Zerbitzuak › Gardentasuna, informazio publikoa eskuratzeko bidea eta gobernu ona\nLege honek hiru arlotan eragiten du: jarduera publikoaren gardentasuna handitu eta indartzen du, informazioa eskuratzeko bidea aitortu eta bermatzen du eta arduradun publikoek bete beharreko gobernu onerako arauak eta horiek ez betetzearen ondorio juridikoak ezartzen ditu.\nArduradun politikoen jarduna aztertzen denean, herritarrek jakiten dutenean nola hartzen diren eragiten dieten erabakiak, nola erabiltzen diren funts publikoak edo zein irizpideren arabera jarduten diren gure erakundeak, orduan soilik esan dezakegu hasi dela botere publikoek gizarte kritiko eta zorrotzari, botere publikoetan parte hartzeko aukera eskatzen duen gizarteari, erantzuteko prozesua.\nHobekinetik SEGURdades-en eskutik, Administrazio publiko, instituzio, erakunde publiko eta erakunde pribatuen Gardentasuna kudeaketa bermatzen dugu.\n* PUBLiKOTASUN AKTIBOA\nArgitaratuko da jarduera publikoaren funtzionamenduaren eta kontrolaren inguruan egiten duten jardueraren gardentasuna bermatzeko beharrezkoa den informazio eguneratua. Informazioa dagozkion egoitza elektroniko edo web-orrietan argitaratuko da, argi, era antolatuan eta interesdunek ulertzeko moduan eta, ahal bada, berriz erabiltzeko moduko formatuetan. Argitaratutako informazioa eskuragarria, kalitatezkoa eta elkar eragiteko eta berrerabiltzeko modukoa izateko bitartekoak ezarriko dira, bai eta informazio hori identifikatu eta lokalizatzeko beharrezkoak direnak ere.\nInformazio guztia ulergarria, erraz eskuratzeko modukoa eta doakoa izango da, eta desgaituentzat eskuragarri egongo da bitarteko edo formatu egokien bidez, irisgarriak eta ulergarriak izan daitezen, irisgarritasun unibertsalaren eta guztiontzako diseinuaren printzipioari jarraiki.\n* GARDENTASUNAREN ATARIA\nEstatuko Administrazio Orokorrak Gardentasunaren Ataria garatuko du herritarrentzat eskuragarri jartzeko.\n* GARDENTASUNERAKO ETA GOBERNU ONERAKO KONTSEILUA\nXedea izango da jarduera publikoaren gardentasuna sustatzea, publizitate-betebeharrak betetzen direla zaintzea, informazio publikorako irispidea izateko eskubidearen erabilera babestea eta gobernu onaren xedapenak betetzen direla bermatzea.\nHonako hauei aplikatuko zaizkie Gardentasunaren xedapenak:\nEstatuko Administrazio Orokorra, autonomia-erkidegoetako eta toki-administrazioko erakundeak.\nMerkataritza-sozietateak, artikulu honetako entitateek 100eko 50eko baino gehiagoko partizipazio zuzen edo zeharkakoa badute haien kapital sozialean.\nFundazioei buruzko legerian aurreikusten diren sektore publikoko fundazioak.\nAlderdi politiko, erakunde sindikal eta enpresaburu-erakundeak.\nUrtebetez 100.000 euro baino gehiagoko laguntza edo diru-laguntza publikoak jasotzen dituzten erakunde pribatuak, edo urteko sarreren % 40 –5.000 euroko minimoarekin–, gutxienez, laguntza edo diru-laguntza publikoetatik eskuratzen duten erakunde pribatuak.


admin, autor en Euskaltel Blog\nBaduzu enpresa bat Euskal Autonomia Erkidegoan, banda zabal ultralasterako sarbiderik gabe, eta konektatu nahi duzu?\nBanda zabal ultralasterreko sarea zure enpresara konektatzeko laguntza-programaren deialdi irekia SPRIk (Industria Sustatzeko eta Eraldatzeko baltzua) Enpresentzako Banda Zabal Ultra-azkarra 2021 dirulaguntzen programa jarri du martxan. Deialdia 2021eko azaroaren 26ra arte egongo da irekita, aurrekontua lehenago agortzen ez bada. Guztira, 400.000 euroko aurrekontua du. Programa honen helburua da gutxienez 600 Mb/s-ko banda zabal ultralasterreko sareak helaraztea … Continue reading Baduzu enpresa bat Euskal Autonomia Erkidegoan, banda zabal ultralasterako sarbiderik gabe, eta konektatu nahi duzu? →\nNekazaritza, Arrantza eta Elikagaien Politika Sailaren dirulaguntza-programen deialdi irekia.\nOtsailaren 26an (ostirala), Nekazaritza, Arrantza eta Elikagaien Politika Sailak lehen sektorerako, elikagai-industriarako eta jasangarritasunerako 2021eko dirulaguntza-programak aurkeztu zituen. Hona hemen enpresek jaso ditzaketen dirulaguntzak: Arrantza, Nekazaritza eta Abeltzaintza Nekazaritzako ustiategien digitalizazioa Ustiapenaren titularrak prestakuntza-ikastaroetara joateko eta ustiategia digitalizatzen laguntzen duten ekipoetan inbertitzeko laguntza ekonomikoa. Onuradunak: Ustiategien titularrak Zenbatekoa: zehaztu gabe Argitaratzeko aurreikusitako data: 2021eko 3. … Continue reading Nekazaritza, Arrantza eta Elikagaien Politika Sailaren dirulaguntza-programen deialdi irekia. →\nDagoeneko zabaldu da Eusko Jaurlaritzako Industria eta Ingurumen Sailak, EEE Energiaren Euskal Erakundearekin eta Basque Trade & Investment Nazioartekotzearen Euskal Agentziarekin batera, eskainitako dirulaguntza-programaren deialdia.\nOstegunean, otsailaren 25ean, industria-garapenerako, nazioartekotzerako, energia-eraginkortasunerako eta energia berriztagarrietarako eta ingurumenerako 2021eko laguntza-programak aurkeztu ziren. Hona hemen enpresek jaso ditzaketen dirulaguntzak: Ekonomia zirkularra eta ingurumena Ingurumen-arloko proiektuak EBk ingurumena babesteko jarritako arauak baino gehiago betetzeko prest dauden, edo, araurik ezean, babes-maila handiagoa emateko prest dauden inbertitzaileei laguntzea da asmoa. Ingurumen-azterlanak, kutsatutako lurren saneamendua eta aholkularitza-zerbitzuak … Continue reading Dagoeneko zabaldu da Eusko Jaurlaritzako Industria eta Ingurumen Sailak, EEE Energiaren Euskal Erakundearekin eta Basque Trade & Investment Nazioartekotzearen Euskal Agentziarekin batera, eskainitako dirulaguntza-programaren deialdia. →\nIrekita dago Eusko Jaurlaritzako Ekonomiaren Garapen, Iraunkortasun eta Ingurumen Sailak eta SPRIk eskaintzen dituzten diru-laguntzen programaren deialdia!\nBeren negozioan I+G+Ba, teknologia, ekintzailetza eta eraldaketa digitala sustatu nahi duten enpresentzako laguntza-programa bat da. Hona hemen enpresek jaso ditzaketen diru-laguntzak: Ikerketa eta garapena Zer proiektu-mota lagundu daitezke diruz? Industria-ikerketako eta garapen esperimentaleko proiektuak (Hazitek). Nork eska ditzake laguntza hauek? Enpresa handiek, enpresa ertainek eta enpresa-elkarteek. Zer abantaila lor daitezke? Edozein proiektutan, diru-laguntzarik handiena 250.000 €-koa … Continue reading Irekita dago Eusko Jaurlaritzako Ekonomiaren Garapen, Iraunkortasun eta Ingurumen Sailak eta SPRIk eskaintzen dituzten diru-laguntzen programaren deialdia! →\nGaur egun, ia enpresa guztiek aukeratzen dute cloud computing edo hodei-konputazioa, bai tresna gisa, beren aplikazioak garatzeko eta haien euskarri izateko, eta bai plataforma teknologiko gisa, sistema informatikoak, negozio-aplikazioak eta prozesu-kudeaketak inplementatzeko edo, besterik gabe, datu-bolumen handiak gordetzeko. Hodei-konputazioaren hainbat modalitate eskaintzen dira, eta erakunde bakoitzaren beharretara egokitu daitezke. Hain zuzen, merkatuko eskakizun guztiak asetzeko gai diren … Continue reading Hodeiko soluzio hibrido onena eskaintzen dizu Euskaltelek →\nNola erakarri bezero gehiago aro digitale@n?\nEuskaltelek ostalaritza-enpresekiko konpromisoa du, eta, sektoreko negozioetara hurbilduz, haien jarduera ulertu nahi du, elkarrekin urrutira iristeko negozio-garapenean. Hurbiltasunari esker bakarrik ezagut daiteke haien egunerokoa, eta jardueraren mesederako zerbitzuak eta irtenbideak proposatu. Horregatik, berehala onartu genuen Café Fortalezaren gonbita, Barra de ideas erakundeak Bilboko Yimby gunean antolatu zuen jardunaldira joatekoa. Ostalaritza-sektorera zuzendutako jardunaldi horretan, zenbait adituk … Continue reading Nola erakarri bezero gehiago aro digitale@n? →\nGertutasuna, urrutira iristeko\nTeknologia funtsezko baliabidea da enpresen hazkunde- eta hedapen-prozesuan. Helburu izatetik bitarteko izatera pasatu da ekoizpen-prozesuak optimizatu eta hobetzeko, bezero potentzialentzat epeak laburtuz, eraginkortasuna handituz eta azken zerbitzua indartuz. Zerbitzu teknologikoak enpresen beharretara egokituta, merkatuko kokapena hobetzen laguntzen dugu. Horretarako, ezinbestekoa da enpresa bakoitzaren egoera gertutik ezagutzea, bakoitzaren beharrak, erronkak, zalantzak, bai eta beldurrak ere, zein … Continue reading Gertutasuna, urrutira iristeko →\nZure bulegorako behar dituzun soluzio guztiak jartzen dizkizu eskura Euskaltelek\nAstelehen goiza. Bulegora iritsi zara lehen orduan, eta argia piztu duzu. Aski izan duzu klik egitea. Eta zure enpresan ere hain erraza balitz? Euskaltelen, irtenbide bat pentsatu dugu enpresetan eguneroko oinarrizko teknologiara erraz-erraz sartzeko, commodity bat kontsumitzen ariko balira bezala. Jakin badakigu Internet, telefono finko eta mugikorretarako deiak eta telefonoguneen funtzioak oso garrantzitsuak direla enpresaren … Continue reading Zure bulegorako behar dituzun soluzio guztiak jartzen dizkizu eskura Euskaltelek →\nEuskaltel Taldeak soluzio digitalak ematen dizkie Jealsa-Rianxeira, hazten eta nazioartean zabaltzen laguntzeko\naholkularia_kontaktatu, Arrakasta-kasuak, Enpresak\nEzagutzen duzu Jeansa, ezta? 1958an sortu zen, eta Espainiako kontserba-fabrikatzaile nagusia eta Europako eta munduko nagusietako bat da. Baina akaso ez duzu jakingo hau: 50 urte baino gehiagoko historia du, eta 15 egoitza, mundu osoan banatuak. Arraina eta itsaskiak fabrikatu eta merkaturatzeaz gain, bestelako elikagaiak ere prestatzen ditu (produktu izoztuak eta jateko prest daudenak), arrantzan … Continue reading Euskaltel Taldeak soluzio digitalak ematen dizkie Jealsa-Rianxeira, hazten eta nazioartean zabaltzen laguntzeko →\nNola heldu digitalizazio teknologikoari ETE-etan\nEz dago zalantzarik. Euskal enpresa txiki eta ertainak digitalizazioaren beharraren eta garrantziaren jakitun dira. Pixkanaka-pixkanaka, beren estrategietan txertatzen ari dira, baina bide luzea egin behar dute oraindik ingurune berriak eskaintzen dituen aukera guzti-guztiak aprobetxatzeko. Adegik eta Orkestra Lehiakortasunerako Euskal Institutuak jardunaldi bat antolatu dute elkarrekin, eta aztertu dute zenbateraino dauden enpresak prestatuta hurrengo urteetan gertatuko … Continue reading Nola heldu digitalizazio teknologikoari ETE-etan →


Urola Kostako HitzaAzkoitiko Hitza, Author at Urola Kostako Hitza\nby Azkoitiko Hitza - Abe 11, 2018\nby Azkoitiko Hitza - Abe 10, 2018\nby Azkoitiko Hitza - Abe 3, 2018\nEski konponketa ikastaroa izango da bihar, Azkoitian\nAzkoitiko Anaitasuna mendi bazkunak antolatuta, eski konponketa ikastaroa izango da bihar, abenduak 4. Elkargunean izango da saioa, 17:30etik 21:00etara bitartean, eta eskiak nola konpontzen diren ikasiko dute bertaratzen direnek....Read More\nby Azkoitiko Hitza - Aza 30, 2018\nIzugarrizko arrakasta izan du aurten ere Azkoitiko Jausoro auzoko Txuri Urdin elkarteak San Andres egunerako antolatutako XXXVII. Marrazki Lehiaketak; izan ere, mila haur eta gaztetxo inguruk parte hartu lehiaketan. Zortzi urte bitarteko haurren artean Unax Etxanizek...\n‘Ondo goaz, hobetu dezagun’ kanpaina jarri dute martxan Azkoitian\nby Azkoitiko Hitza - Aza 27, 2018\nHondakinen gaikako bilketan aurrerapausoak ematen jarraitzeko, Ondo goaz, hobetu dezagun sentsibilizazio kanpaina jarri dute martxan Azkoitiko Udalak eta Urola Erdiko Mankomunitateak elkarlanean. Kanpaina, batez ere, hondakin organikoei zuzenduta dago, eta herritarrek hondakin horiek behar bezala bereiztea...\nBi egunetan izango dira prezio merkeagoak Azkoitiko barraketan\nby Azkoitiko Hitza - Aza 26, 2018\nSan Andres festak tarteko, barrakak jarri dituzte Azkoitiko Trenbidearen Zumardia kalean. Joan den asteaz geroztik daude barrakak gune horretan, eta abenduaren 4ra bitartean izango dira han. Aurtengoan, bi umeen egun izendatu dituzte; hau da, bi egunez...\nDantzariak eta azoka izan dituzte Azkoitian igande goiza girotzeko\nby Azkoitiko Hitza - Aza 25, 2018\nSan Andres jaietan murgilduta daude azkoitiarrak. Herri Lasterketa eta danborrada izan zituzten atzo, eta gaurkoan ere izan dute zertaz gozatu. Goizean zehar, Azkoitiko baserrietako produktuen erakusketa eta salmenta izan da herriko plazan, eta bolillo lanen erakustaldia,...\n1 2 3 … 338 Hurrengoa »


Mendekoste Igandea – C (Joan 20,19-23)\nGUZTIENA DA ESPIRITUA\nGure bizitza askotariko esperientziak osatua da. Gozamen eta atsekabe, lorpen eta porrot, argi eta ilun: horiek guztiek ehotzen dute gure bizitza, bihotza biziaz blai eginez edota nahigabetuz.\nBaina sarritan ez gara gai izaten sumatzeko geuregan dugun aberastasun guztia. Geure kontzientziaz atzematen duguna, uharte koskor bat baizik ez da, gure bitzako itsaso askoz zabalago eta sakonagoan. Batzuetan, ihes egiten digu funtsezkoen eta erabakitzaileen denak berak ere.\nBere Esperientzia espiritual liburu bikainean, K. Rahner-ek indartsu gogorarazi digu «esperientzia» errotik desberdina den hori, beti gure baitan gertatua, nahiz askotan oharkabe gelditu: Jainkoaren Espirituaren presentzia biziaz ari da, gure izatearen barnean diharduenarenaz.\nEsperientzia bat, kasik beti estali ohi dutena gure denbora eta gure arreta betetzen duten beste gauza batzuek. Hertsaturik eta gorderik gelditzen den presentzia da, gure bihotzaz jabetzen diren beste zirrara eta kezka batzuen pean ahaztua.\nKasik beti uste izaten dugu ezen gauza handi eta doako batek oso gutxitan gertatzen den zerbait izan behar duela; baina tartean Jainkoa dabilenean, ez da horrelako konturik. Kristautasunaren zenbait sektoretan izan da joera bat, uste izatekoa, Espirituaren presentzia bizi hau pertsona hautatu eta berezi batzuen gauza dela soilik. Fededun pribilegiatu batzuei dagokien gauza.\nRahner-ek gogorarazi digu ezen Jainkoaren Espiritua beti bizirik dagoela gizakiaren bihotzean; hain zuzen, Espiritua Jainkoaren beraren komunikazioa delako gure bizitzako barrunbean. Jainkoaren Espiritua komunikatu egiten da, erregalu etortzen zaigu, baita itxuraz ezer gertatzen ez den harengan ere. Bizia onartzen den eta eguneroko betebehar astuna xume-xume betetzen denean.\nJainkoaren Espirituak lanean jarraitzen du, isilik, jende arrunt eta xumearen bihotzean, Espirituaren jabe direla sentitzen dutenen harrokeriari eta ustekeriari kontrajarriz.\nMendekoste-jaia gonbit bat dugu Jainkoaren Espirituaren presentzia hori gu guztiongan bilatzera; ez, noski, trofeo bezala aurkezteko hautatuak izan ez omen diren beste batzuen aurrean, baizik eta bizi ororen iturburu den Jainko hori onartzeko, txikiena eta pobreena irudi dakigukeena izanik ere bizia.\nGuztiena da Jainkoaren Espiritua; hain juxtu, Jainkoaren egundoko maitasuna ezin ahaztu da malko bakar batez ere, beraren seme-alaben bihotzari darion intziri eta gurari bakar batez ere.


Udaltzain laguntzaile bat kontratatuko dute. Noticias de Gipuzkoa\nUdaltzain laguntzaile bat kontratatuko dute\nOriok lanaldi osorako langile bat behar du udaldirako, eta eskaerak hilaren 8ra arte aurkez daitezke\nA.R. - Domingo, 27 de Mayo de 2018 - Actualizado a las 06:03h.\nOrio - Orioko Udalak udaltzain laguntzaile bat kontratatuko du aurtengo udaldian, ekainean zehar hasi eta irailaren 9ra arte lan egiteko. Udalak jakinarazi duenez, kontratua lan-zuzenbideko erregimenean egingo da, denboraldi baterako eta lanaldi osorako.\nDeialdian parte hartu ahal izateko, beharrezkoa izango da gutxienez 18 urte izatea, eta gehienez, 35 urte eduki ahal izango dira. Bestalde, euskaraz hitz egiten jakitea ezinbestekoa izango da, lanpostuari dagozkion fun-tzioak egoki bete ahal izateko neurrian, eta euskarazko ahozko proban, nahitaez, 2,1eko puntuazioa lortu behar da gutxienez. Horretaz gain, bi mailako gidabaimena izan beharko da.\nLanpostua lortzeko azterketari dagokionez, hiru azterketa egin beharko dituzte hautagaiek: batetik, euskarazko ahozko proba;bestetik, test teorikoa;eta azkenik, proba praktikoa.\nLehen azterketa bost minutuko elkarrizketa labur bat izango da, baina EGA maila edo baliokideren bat dutenek ez dute azterketarik egin beharko. Test teorikoan, berriz, zirkulazio-seinaleei buruzko eta bide-segurtasunaren inguruko ezagupenak baloratzeko galderak egingo dituzte, eta proba praktikoan txosten edo atestatu bat idatzi beharko da.\nEskabideak aurkezteko epea bihartik ekainaren 8ra bitartean egongo da zabalik eta udal bulegoetara jo beharko da. Bertan emango den eskaera-orria bete beharko dute interesatuek, titulazioak behar bezala akreditatuz. Bulegoetara astelehenetik ostiralera goizeko 8.30etik eguerdiko 14.30era joan daiteke.


1.403 lan lehiatuko dira Arabako Foru Aldundiko 2019ko literatura sarietan - Diario de Noticias de Navarra\n1.403 lan lehiatuko dira Arabako Foru Aldundiko 2019ko literatura sarietan\nHiru kategoria daude: poesia, saiakera eta ipuinak\n1.403 lan lehiatuko dira Arabako Foru Aldundiko 2019ko literatura sarietan.\nBILBO. Ana del Val Kultura eta Kirol Saileko foru diputatua "pozik" agertu da literatura sariketa horiek harrera bikaina izan dutelako, eta adierazi du hainbeste lan aurkeztu izanak erakusten duela literatura sorkuntza "oso bizirik" dagoela. Del Valek jakinarazi du epaimahaikideek udazkenean ebatziko dutela sariketa eta orduan emango dutela irabazleen izenen berri.\nIgnacio Aldecoa ipuin lehiaketak XLVIII. ekitaldia du aurtengoa, eta aurten ere lehiaketa horretara aurkeztu da lanik gehien, hain zuzen 989, iaz halako bi, iaia. Epaimahaiak gaztelaniazko 962 ipuin eta euskarazko 27 aztertu eta balioetsi beharko ditu.\nHizkuntza bietako bakoitzeko irabazleak 6.000 euroko saria irabaziko du.\nGuztira 70 lan arituko dira lehian Becerro de Bengoa saiakera lehiaketaren XXXI. ekitaldian ?gaztelaniazko 67 eta euskarazko 3?, 2018an baino askoz gehiago, orduko hartan 25 aurkeztu baitziren. Sariketak Arabako akademiko eta kazetari historiko baten izena dauka eta 8.000 euroz dago hornituta (4.000 euro hizkuntza bakoitzeko irabazlearentzat).\nAzkenik, Ernestina de Champourcin poesia lehiaketaren XXX. ekitaldiko epaimahaiak aurkeztu diren 344 lanen artean hautatu beharko du. Iaz aurkeztutako lanen ia laukoitza aurkeztu da aurten. Lan horietatik guztietatik 336 poema bilduma gaztelaniazko modalitatean lehiatuko dira, eta 8 euskarazkoan. Bietan, irabazleak 2.000 euroko saria eskuratuko du.


Errebotearen nondik norakoak ezagutzeko asmoz? Sartu blog-era!\nPlaza irekiko frontoia\nPublicado por Euskal pilota en 9:51\ngarazi goikolea 5 de diciembre de 2012, 3:37\nErrebotearen blog hau oso interesgarria iruditu zait, zertxobait hobeto ulertarazi didalako errebotearen nondik norakoa. Informazioa iturri ezberdinetatik hartua dago hainbat libururen bibliografi eta aipamen egiten direlako Mikel Bengoetxea esaterako. Testuari dagokionez, modu koherentean idatzirik dago, atal bakoitza leihotxo ezberdinetan jarrita. Eta blogean dauden irudiek ongi betetzen dute beraien funtzioa, batez ere plaza libreko frontoia erakusteko. IKT tresnei dagokienez, blogak azaltzen dira, baita bideo baten linkak. Baina bideoa ikustea ezinezkoa egin zait, helbidea hutsa baitzegoen. Jokoaren egitura ere ondo azaldua dago, zuzenketa irizpideetan azaltzen diren zehaztasunak jarraituz. Baina iradokizuntxo bat, nortzuk zarete? Noren bloga da? Blogean zehar ez baitago taldekideen izen ez argazkirik. Beraz nire nota 8koa da.\nIrati Ibarbia 5 de diciembre de 2012, 14:05\nEbaluazio egiteko aukeratu ditudan blogak gutxien ezagutzen ditudan jokamoldeak dira, irakurri ostean zer informazio bereganatu dudan jakiteko, eta zuena, errebotea hain zuzen, nire aukeren artean dago.\nOso erosoa egin zait zuen bloga irakurtzea, lehio ezberdinak jarri izana atal ezberdinak azaltzeko dena goitik bera jarri beharrean oso idea ona iruditu zait, erosoagoa da irakureentzat.\njokamoldearen egituraren eta joko ekintzaren atal guztiak azaldu dituzue eta lagungarri diren bideoak eta argazkia ere ipini dituzue, baina bideoa ezin izan dut ikusi, ez dakit nire arazoa ala estekarena den.\nInformazioa eskuratzeko iturri ezberdinak erabili dituzuela ikusi dut, web orriak, liburuak, aldizkariak eta elkarrizketatua ere, asko saitu zareten seinale.\nKolaborazio lanari buruz ezin dut gauza haundirik esan, ez baitut halakorik ikusi, egilerik ere ez.\nNire helburua bete izana lortu duzue, errebotea nola jokatzen zen ez jakitetik jakitera lortu baituzue, beraz 8,5 da nire nota. ZORIONAK!\nKevin Huber 6 de diciembre de 2012, 10:36\nOso interesgarria iruditu zait blog hau. Ez nuen erreboteko jokamoldea ezagutzen, eta asko ikasi dut blog honetatik. Oso ondo azalduta dago, goiko barran banaturik dauden lehiotxoen bidez. Agian letra mota aldatu beharko zenukete, pixka bat nahasia egiten delako. Bibliografia ondo zehaztuta dago, eta ikusten da leku ezberdinetatik hartu duzuela informazioa, blog oso landu bat sortuz. Zorionak. Argazkiak asko laguntze dute aipatzen duzuen guztia ulertzera, oso onak dira, eta leku egokietan daude. Hala ere, bideo baten esteka jarri duzue, baina ezin izan dut ireki. Ederki azaltzen da jokamoldearen egitura, agian jokaldi berezienak aipatzea ondo egongo litzateke. Jokamolde honi buruz ikasteko asko erraztu duzue, argi dagoelako informazio guztia, eta gehiena aipatu duzuelako.\nnexkak pilotan 6 de diciembre de 2012, 12:33\nLehenik eta behin erran beharra daukat bolg hau irakurtzen hasi baino lehen atentzioa deitu didala laneko puntu ezberdinak orrialde ezberdinetan sailkatu dituztela, bertan klik egin eta segidan eskura izateko. Oso erabilgarria iruditu zait, eta lehen begiradan blogari itxura hagitz txukuna ematen dio.\n1.Datuak iturri ezberdinetatik jaso dituzte, elkarrizketa bat gauzatu dute eta jokamolde hau praktikatzen den instalazioa bisitatu dute.\n2.Testua hagitz modu argian idatzirik dagoela uste dut, puntuak hagitz ongi antolaturik daude (goian aipatu bezala) eta euskara egokian idatzirik dago. Baina agian, plaza irekiko frontoia azaltzen dutenean honek dituen marra ezberdinak non dauden hobeto ulertzeko irudi grafiko baten falta nabaritzen dut, errebotearen arauak azaltzerakoan erabiltzen dutenaren antzekoa.\n3.IKT tresnak erabili dituzte blog hau osatzerako orduan, bideoak eta argazki ezberdinak erabili baitituzte. Bideoari dagokionez nik ezin izan dut ikusi, bideoa ez duela aurkitzen erraten baitit ordenagailuak (agian nire ordenagailuaren akatsenbat izanen da), baina bertze batean ikusten saiatuko naiz. Argazkiekin jarraituz, hauek faltan bota ditut batez ere jarduleak eta jokamoldeko arauak azaltzerako orduan. Ez litzateke gaizki egonen jokalariei buruz hitz egitean hauen argazkirenbat jartzea eta arauei buruz hitz egiterakoan berriz, partidu bateko argazkirenbat.\n4.Kolaborazio lanari buruz ezin dut anitzik erran, bideoa ezin izan baitut ikusi, baina gainerako lanean behintzat ez da taldekide bakar baten “pistarik” ageri.\n5.Jokamoldearen egitura aipatuz, uste dut hau modu bikainean azaldu dutela,b aina niri duda bat sortu zait blogean jarri duten argazki nagusia ikusiz. Bertan jokalari bat ikusten da pilota eskuz sakatzen eta blogean zehar horri buruz ez da ezer erraten, talde sakatzaileari buruz solastatzen denean bertako kideek eskularru motzak eta xisterak erabiltzen dituztela bakarrik erraten baita.\n6.Joko ekintza gehiago zehaztea da nire ustez lan honi falta zaiona, bertan ez baita zehatz zehazten zein taldekidek sakatzen duen, ezta zein diren jokamoldeko kolperik eta jokaldirik ohikoenak.\nHau guztia erranik, nire ustez lan hau hagitz egina dago. Hagitz txukuna eta argia da eta ebakuazio irizpideetariko gehienak modu egokian betetzen ditu. Horregatik lan honi jartzen diodan nota 8,5ekoa da.\nRalf Bigun 7 de diciembre de 2012, 5:02\nAitana perez rekalde\nIkusi ditudan blogetatik hauxe bitxia ikusi dut, izan ere estruktura aldetik oso ondo antolatuta dago.\nBada informazioa iturri ugarietatik eskuratu dituztela (elkarrizketak, instalazioak, liburuak,... oso lan konpletoa bada)\nEta horrela aurkeztu dute, izan ere testu argia eta oso ulerkorra bada. Gainera azalpena borobiltzeko argazki eta grafiko asko erabili dituzte, baina joko ekintzari buruzko bideo bat faltan bota dut, dinamika ikusteko.\nBaliteke akatsarik nabarmenena zera izatea, taldearen partaideak inon argentzen ez direla.\nDeskripzioari dagokionez esandakoa, puntu guztiak oso ondo azaldutak eta ordenatutak badira baina horien ikustaldia bloga hobetuko luke.\nHau guztia esanda 8'5eko nota emango diot. Oso blog ona!!!\nAsier Ansa 7 de diciembre de 2012, 8:58\nJarraian, entzunda bai baina sekula ez ikusi ez dudan euskal pilotako jokamolde bati buruzko blogaren iruzkina egingo dut:\nLehenik eta behin, ikus daiteke nola bloga egiteko informazio iturriak ugariak diren; izan ere, artikulu, liburu zein bideo batez baliatu zarete lana osatzeko (hala ere esan behar dut ezin izan dudala bideoa ikusi, arazoren bat eukiko duzue edo...)\nOndoren, argitasunaren aldetik taldeak lan txukuna egin duela deritzot, jokamoldearen alor bakoitzarako orrialde ezberdinak sortu dituzuelako. Horretaz aparte, argazki zein eskematxoez ere baliatu zarete testuan zegoena azaltzeko, behar beharrezkoak direnak. Zentzu honetan IKT tresnen erabilpena argitasuna bermatzeko ageri dira, aipaturiko argazki, eskema eta blogaren antolaketa txukin moduan (ez da ahaztu behar bideoa).\nDagoeneko jokoaren egitura aztertuz, puntu guztiak luze eta zabal azalduak daude, erreboteari buruz ezer ez dakien edonor ulertzeko moduan. Honi buruz hala ere zeozer esango nuke, espazioa eta bere antolaketa osoa ulertzeko argazkiren bat eta pilotaren ezaugarriei (bizitasuna, materiala) buruzko informazioa faltan botatzen ditudala.\nAzkenik, joko ekintzari dagokionez, egiturari buruz esandakoa bezalaxe ulerkorra dela esango nuke, batez ere, erabili duzuen eskematxo bat eta argazki bati esker; joko ekintzari buruzko bideoren bat faltan botatzen dut ordea.\nHonen bestez, errebotea zertan datzan aditzera eman didazuelako, nire nota 8koa da.\nBuruz Buruko 8 de diciembre de 2012, 13:12\nBuruz Buruko 8 de diciembre de 2012, 13:18\nBlog hau ebaluatzekorako orduan kontuan hartu dut ez nuela ezagutzen nola jokatzen den jokamolde honetan, eta dena irakurrita ondo ulertu dut zertan datzan. Testua ulergarria da eta zehaztasunez idatzita dago, eta argi geratu da nola jokatzen den. Informazioa orrialde ezberdinetan jartzea oso ondo iruditu zait, pausoz pauso dena ondo hobeto ulertzeko. Idatzizkoa ulertzeko lagungarri egiten diren argazkiak, bideoak eta antzekoak daude, nahiz eta bideoak ezin izan ditut ikusi. Ordenari dagokionez uste dut orden egokia erabili dutela. Gainera beharrezko informazioa soilik jarri dute, jokamoldea ulertzeko beharrezkoa den informazioa solik.\nJokamolde honetan nola jokatzen den ulertzeko idatzizko informazioaz aparte beste gauza asko erabili dituztela aipatu beharra dago, hala nola, bideoak, elkarrizketak eta argazkiak, beraz IKT tresnen erabilera nabarmena da. Informazioa bilatzeko dirudi nahiko mugitu direla, jokalariak bilatuz eta interneten edo liburuetan informazioa bilatuz.\nBideoetan eta elkarrizketetan ez dakit partaide guztiak poarte hartu dute, agian bai baina bideoa ezi izan dudanez ikusi ez dakit. Hala ere argazkietan eta besteetan ez dira ageri, eta ez dakit nor egin duen bloga edo guztiek parte hartu duten.\nJokamoldearen egituran azaldu beharreko pauso guztiak jarraitu dituzte, errebotearen egituran dauden zatiak zehaztasunez azalduz: sakea, errestoa, markagailua, joko mota, tantoak nola irabazi eta galtzen diren, materiala, instalazioa.. Jokamoldea deskribatzeko beharrezkoak diren ezaugarri guztiak era egokian azaldu dituzte. Gaitera marra eta antzeko egiturak nahiko era garbian azaladu dituzte.\nAzkenik, joko-ekintza deskribatzerako orduan ondo ulertu dudan arren uste dut zerbait falta dela guztiz ondo ulertzeko. Gauzaren bat edo beste ez dago guztiz argi eta uste dut testua ondo dagoela, baina agian bideoren bat edo argazkiren bat gehiago jarriz askoz ulergarriagoa izan zela. Hau da ikusten dudan arazo bat, nahiz eta orokorrean ondo ulertu dudan.\nLaburbilduz lan aproposa iruditu zait, era ulergarrian idatzita eta orokorrean ondo ulertu ditut gauza guztiak, baina komentatu ditudan gauza batzuk hobetu lirateke, baina oso ondo dago.\nAndoni Benito Erdozain\nDANI 9 de diciembre de 2012, 4:12\nBlog hau aukeratu dut, oso interesgarria izateaz gain sekula entzun ez dudan jokalmolde bat delako. Izan ere, bloga lehen aldiz irakurtzean joko honi buruz asko ikasi dut, informazioa oso argia eta zehatza izateaz aparte, dezente antalatua dagoelako.\nIkus daiteke bloga eratzeko informazio iturri desberdinak erabili dutela; egia esan, artikuluak, liburuak edota bideoak erabiliz primerako lan garatu bat osatzeko gai izan zaretela. Hala ere esan beharrekoa da ezin daitekela bideoa ikusi, nire ustez esteka gaizki eratuta dagoelako.\nKolaborazio lanaren aldetik, argi dago lan asko egin duzuela baina komenigarria izango litzateke bideoren batean agertzea, oso adierazgarria delako blogaren irakurleontzat.\nJokoaren egitura aztertuz, puntu guztiak luze eta zabal azalduak daude, erreboteari buruz ezer ez dakien edonork ulertzeko moduan. Gainera azalpena hobetzeko argazki eta grafiko mordoa erabili dituzte dinamika ikusteko.\nJokamoldearen egiturari dagokionez, beharbada jokaldi berezienak azaltzea ondo egongo litzateke.\nHala ere, jokamoldeari buruz ezer ez dakienari jokoa erakusteko informazioa asko erraztu duzue, azalpen guztiak argi daudelako eta gehiena aipatu dutelako.\nDani Fernandez Rodriguez\nIker Leal 9 de diciembre de 2012, 8:28\nBlog honek errebotearen esentzia zein den argi usten du,nahiz eta irakurleak jokamolde honi buruz gutxi jakin. Bloga orrialde desberdinetan egituratuta egoteak asko errazten du irakurlearen lana informazioa bilatzerakoan eta horrez gain, informazioa oso era zehatz eta argian emanda dago.\nInformazio iturri desberdinak erabili dituzue, hala nola, hainbat liburu, argazkiak edo elkarrizketa. Argazkiei dagokionez oso lagungarriak dira testuan aipatutakoa hobeto ulertzeko, batez ere kintzeak eta arraiak noiz lortzen diren azaltzen duena.\nBideoa ikusten saiatu naiz baina YouTube-ra sartzerakotan error ematen du, eta azkenean ikusteko gogoekin geratu naiz, bideo bat ikusteak asko lagunduko zuelako errebotea hobeto ulertzen.\nTestuak galdera guztiak erantzuten ditu baina agian faltan dagoela uste dudan gauza bakarra elkartruke egoeran ematen diren jokaldi ohikoenak hobeto azaltzea da.\nAzkenik, azpimarratu beharra dago zuen izenak ez direla inon agertzen eta ezin dugula jakin nortzuk zareten. Zuen izenak, zuek bideoetan edo argazkietan ezin ikusteak ez du argi usten kolaborazio lana izan dela.\nHorregatik guztiagatik jarriko dizuedan nota hurrengoa da:\nmaddi's notebook 9 de diciembre de 2012, 9:13\nOro har, lan txukuna egin duzuela iruditzen zait. Informazioaren aldetik, datuak hainbat lekutik hartu dituzue, liburuak, artikuluak... Testua era txukun batean antolatu duzue, hau da, ez dakien batentzat argi azalduta dago eta jokalmoldea ulertzeko nahikoa dela iruditzen zait. Gainera,azpiatal bakoitza orrialde ezberdinetan banatu dituzue eta horrela errazago irakurtzen da.\nIKT tresnen erabilera nahikoa izan dela iruditzen zait. Testua hobeto ulertzeko argazkiak ezarri dituzue, eta partidu baten bideoa ere bai, baina ez dago toki ikusgarri batean, niri behintzat hori iruditzen zait eta kolpeak ulertzeko bideoren bat egitea aholkatzen dizuet.\nKolaborazio aldetik, esan beharra daukat, ez zaretela inungo bideotan agertzen, beraz ez dakit lan hau kolaborazioan izan den ala ez. Taldekideen izenak bilatzen ibili naiz eta azkenean aurkitu ditut, baina leku ikusgarriago batean idaztea aholkatzen dizuet hurrengorako.\nJokamoldearen egitura ondo dago azalduta, jokoa zuzena dela, sakea, errestoa... Arraia ere, ongi azalduta dago, baina tantoa irabazi eta galtzeko azalpen horretan argitasun hori falta izan zaizuela iruditzen zait.\nAzkenik joko ekintza deskribatzeko orduan, kolpeak deskribatzea falta zaizue. Horrez gain, jokaldi bereziren bat edo gehitzea aproposa iruditzen zait.\nHorrenbestez, espero dut nire aholkuak kontuan hartzea.\nNire nota 8koa da.\nXABIER PEREZ 9 de diciembre de 2012, 11:39\nInformazio iturri ezberdinak erabili dituzte, eta bibliografia jartzea oso ongi iruditu zait, horrela, irakurleak informazioa fidagarria dela ikus dezake, eta nahi izanez gero, konsultak egin ditzazke.\nOso blog ordenatua da, eta atalak horrela egoteak argitasuna ematen dio.\nIKT tresnen erabilera ona da, baina bideoa ezin da ikusi, eta gauza batzuk azaltzeko (jokalarien kokapena adibidez) argazkiren bat gehiago falta dela uste dut. Oso interesgarria iruditu zait ere "intereseko informazio gehigarria" atala.\nEstrukturari dagkionez, dena ongi azaldu dute: jokalari kopurua, joko zuzena ela, instalazioen azalpena (argazkiekin), materiala (argazkiekin), sake erresto dinamika, tantoa nola galdu eta irabazi, baita egoera aipagarriak ere (marra adibidez).\nJoko ekintzari dagokionez, dena ongi azaldu dute ere. Kolpeak eta jokaldiak argazkiekin jarri dituzte hobeto ulertzeko. Baina jokalarien kokapenaren azalpenean argazkiren bat falta dela iruditzen zait, argiago ulertzeko.\nJulen Armentia 9 de diciembre de 2012, 17:14\nErrebotea entzunda bai baina nolakoa zen ideiarik ez nuen jokamolde bat zelako aukeratu dut blog honi buruzko ebaluazioa egitea.\nHasteko blogerako informazioa hainbat iturri desberdinetatik hartu dutela ageria da, bibliografia atalean adierazi duten bezela. Aurkezpenaren argitasunari buruz aipatu beharra dago blogari emandako formak, eta orrialde bakoitzean atal desberdin bat azaldu izanak informazioa oso era txukunean adierazita egotea eragiten du. IKT tresnen erabilera ageria da argazki eta eskemetan, hala ere hasierako orrialdean aipatutako bideoa ezin izan dut ikusi, helbidea besterik ez baitzegoen, hori hobetu liteke.\nHonetaz gain esan beharra daukat joko honi buruz ezer ez nekiela eta jokoaren egituraren zein joko ekintzaren nahiko ideia argia gelditu zait, beraz bere helburua lortzen du. Guzti hau kontuan hartuta nik blog honi 8,5 eko nota jartzen diot.\naimar lizarra guridi 10 de diciembre de 2012, 7:47\nBlog honek erreboteari buruz gutxi dakien bati ongi azaltzen dio jokamolde hau zertan datzan.\nLehenik eta behin, blog honetan gehien harritu nauena bere antolamendua izan da. Beste blogekin alderatuz antolamendua ezberdina da baina era berean oso egokia.\n•Datuak jasotzeko iturri ezberdin asko erabili dituzuela argi geratu da eta lanari aberastasuna dio.\n•Lehen aipatu dudan bezala aurkezpena oso era egoki batean dago antolatuta. Irakurleari erraztasuna ematen dio irakurtzerako orduan\n•IKT tresnen erabilera. Bideoa sartu duzue baina arazoak eman dit sartzerako orduan.\n•Jokamoldearen egitura zehaztu. Lan honek puntu guztien erantzuna duela uste dut, ez dut dudarik izan inongo puntu baten ere ez.\n•Joko ekintza deskribatu. Bertan nire ustetan jokaldiak sakonago deskribatu beharko lirateke lana osoagoa izateko.\nBeste barik, lana oso egokia iruditu zait eta hona hemen nire puntuazioa: 8,75\nAndoni Michelena 10 de diciembre de 2012, 8:24\nLan txukun eta ondo banandua iruditu zait hau. Ulerterraza da eta zerbait konkretua bilatzeko era erraz batean antolatua.\nBibliografiari esker ikus dezakegu informazio iturri ugari erabili dutela lana egiteko.\nArgazki ugari ditu testua hobeto ulertzeko, vaina jarri duten bideoa ezin dut ikusi. Kolaborazio lana agian bideoa ikusita hobeto ikusiko litzake.\nJokamoldearen egitura ondo zehaztu dute horretarako sail bat erabiliz. Joko mota, sakea, instalazio motak…azalduz.\nJoko ekintza batzuk ere izendatu eta azaldu dituzte, ala nola, jokamoldeko kolperik ezagunenak, sake errestoko posizioa…\nHau dena kontuan hartuta, nire nota 8,5ekoa da.\nBote-Luze 10 de diciembre de 2012, 11:40\nErrebotearen inguruko lan hau ebauluatzera bideratu nauena jokamolde hau nire herrian jokatzen delakoa izan da. Orain arte ez nuen asokorik ulertzen jokamolde honen inguruan, baina arritu egiten ninduen plazatik igaro eta jokatzen ikusten nituenean, eta zuek eginiko eta guk eginiko lanari (boteluzea) esker gehiago ulertu dut honen inguruan, guztiz berdinak ez direlako. Beraz, ebaluaketari ekingo diot.\nInformazio iturri ezberdinak erabili dituzuen isla da bibliografia, eta bertan aipatzen duzuenez hainbat informazio izan duzue eskuartean, lana borobiltzen duena, esan, ezin izan dudala Mikel Bengoetxearekin izaniko elkarrizketa ikusi (again nire ordenagailuko arazoa izan daitekeelarik).\nTestuari dagokionez, argi dago idatzia eta ulerterraza da, nahiz eta goialdean klik egiteko dituzuen aukeretako hizki mota ez zaidan oso egokia iruditu, ulertzeko ez baitzen horren erraza.\nIKT tresnak erabili dituzue, materialak deskribatzeko, plaza librea,… baina faltan bota dut bideoren bat (egia da ezin izan dudala elkarrizketa ikusi) errebotea nola jokatzen den erakutsiko lukeena, nik badakit nola jokatzen den, baina, beste asko egongo dira inoiz ere ikusi ez dutenak.\nKolaborazioaren inguruko balorazioa egiteko bideoa ikusi beharko nuke eta ezin izan dudanez ezingo dut hau baloratu.\nJokamoldea oso ongi dago azaldua, distantziak, puntuazioa, marra,… asko gustatu zait Billabonako paretetan dauden leihoen adibidea jarri izana, hala delako.\nBeraz, amaitzeko esan, oso lan polita egin duzuela, ez da eta erraza joko zuzenen azalpena eta nire kalifikazioa 8´75koa da.\nGorka Ocerin 10 de diciembre de 2012, 12:18\nBlog hau oso baliagarria izan zait errebotea nola jokatzen den ikasteko. Blogaren egitura berezia dela eta errazago topatu daiteke informazioa, gainera era ulergarri eta sinple batean azaltzen duzue jokamoldea. Informazioa iturri ezberdinetatik lortu duzuela garbi ikus daiteke bibliografian.\nIKT tresnen erabilera egokia da, argazkiak lagungarri dira. Ez da ageri kolaborazio lan bat izan dela baina suposatu daiteke denon artean egin duzuela. Zerbait esatekotan esango nuke joko ekintza pixka bat azaltzea falta zaizuela.\nOrokorrean, lan txukuna egin duzue eta oso baliagarria jokamoldea ulertzeko, helburua hori zenez 9,5eko puntuazioa jarri dizuet\nAnónimo 11 de diciembre de 2012, 7:59\nBlog hau oso interesgarria iruditu zait, oso ongi dago azalduta nola jokatzen den errebotean. Bloga irakurri aurretik ez nuen ulertzen zehazki errebotearen araudia, baina bloga irakurri ondoren argi ulertu dut.\nHasteko, informazio iturri desberdinak erabili dituzte. 4 iturri desberdinetatik lortu baitute informazioa.\nAurkezpena ere argi eta garbi egina dago. grafikoak erabiltzen baititu jokaldi desberdinak azaltzeko, egia den arren araudia motzago eta zehatzago azaldu daitekeela.\nIKT tresnen erabilera. bideoa erabili dute errebotea azaltzeko, gazte batzuen arteko partida bat. Interesgarria iruditu zait ez bainekien nola jokatzen zen.\nKolaborazio lana. Ez dakit kolaborazio lanik egin duten edo ez, ez baitago argazkirik edo bideorik, non taldekide guztiak azaltzen diren.\nJokamoldearen egitura ondo zehaztuta dago. Azalpen argiak ematen dituzte eta ondoren bideoan ere ikusten da. Marra edo arraia ondo azaltzen dute, botarria dagoela zehazten dute, 5:5 egoeran jokatzen dela zehazten dute,... argi azalduta dago.\nJoko ekintza ere ondo deskribatuta dago.\nBeraz, blog honi 8,5eko nota jarriko diot blog txukuna iruditu baitzait.\nIntereseko informazio gehiago...\n- Artekoen Euskal Herriko ligako finala luzean 2009 Uztaritz\n- Errebotearen historian izandako aldaketak\n- Errebotista xelebre batzuk\n- ''Nosotros, los vascos''- Juegos y deportes I. Lur entziklopedia. Lur argitaletxea 1990.\n- "Gure kirolak. Joko araudia. Pilota"- Euskadiko Euskal Pilota Federakundea (EEPF) 2002.\n- Mikel Bengoetxea, Zubietako pilota elkarteko zuzendaria (elkarrizketa).\n- ''Euskal pilota ikus-gida''-Gara egunkaria-Produkzioa: Orbaizeta SL.


Taitō (Tokio) - Wikipedia, entziklopedia askea.\nMasao Hattori (en)\n35°42′45″N 139°46′48″E / 35.7126°N 139.78°E / 35.7126; 139.7835°42′45″N 139°46′48″E / 35.7126°N 139.78°E / 35.7126; 139.78\nChiyoda, Chūō-ku, Bunkyō, Sumida-ku eta Arakawa\n210.528 (2021eko martxoaren 1a)\nJapan Standard Time (en)\nSuwa (en) , Ōsaki (en) eta Minamiaizu (en)\nTaitō (japonieraz: 台東区, Taitō-ku?) Tokio hiriko 23 auzo berezi bat da. Ohikoa da beste hizkuntza batzuetan "Taitō hiria" deitzea. 2011an, bertako biztanleria 168.909 zen, 16.745 biztanle kilometro karratuko dentsitatearekin 10,08 kilometro karratuko eremuan. Hiriko toki interesgarri batzuk bertan daude, besteak beste Ueno parkea eta Sensō-ji tenplua.\nTaitō, 23 auzo berezien artean ipar-ekialdera kokatua dago eta ekialdeko ertza Sumida ibaiak mugatzen du.\nGaur egungo Uenoko barrutian, 1868an, Enperadorearen Armadak, Tokugawa shogunerriaren azken babesa garaitu zuen borroka gertatu zen. Taitō 1947ko martxoaren 15ean eratu zen.\nHainbat barrutitan banatzen da Taitō:\nUeno parkea: Auzoko parkerik handiena eta garrantzitsuena da, bertan baitaude Tokioko museorik garrantzitsuenak, batez ere Tokioko Museo Nazionala, Japoniako Zientzia Museo Nazionala eta Mendebaldeko Artearen Museo Nazionala. Bost solairutako Kan'ei-ji pagoda ere parkean dago.\nSensō-ji tenploa: Asakusa barrutian dago eta Tokioko tenplorik garrantzitsuena da. Bertan Sanja Matsuri jaialdia spatzen da.\nUeno zooa: 1882an ireki zen eta 464 animalia espezie ditu.\nAuzo honetan, Sumidagawa su artifizial jaialdia ospatzen da, Asakusa samba aratustea eta Sanja Matsuri jaialdia, azken hau Tokioko hiru jaialdi handienetako bat.\nTokioko Museo Nazionala, Ueno parkean.\nUeno parkeko Shinobazu putzua.\nSensō-jiko bost solairuko pagoda\nKan'ei-ji tenpluko pagoda.\nTaitō auzoko webgune ofiziala ingelesez\nTaitō auzoko webgune ofiziala japonieraz\nMultimedia: Taito, Tokyo\nOrriaren azken aldaketa: 5 martxoa 2021, 00:56.


Organizismoa (arkitektura) – Gizapedia\nUrjausiaren Etxea, Frank LLoyd Wrightek diseinatutakoa, arkitektura organikoaren adibide argia. Forma ortogonalak izan arren, ez dira simetrikoak, eta espazioa guztiz dago naturan integratua. Ikusten denez, ur-jauzia etxearen azpitik igarotzen da.\nAgian, organizismoa biologian bilatzen ari zinen.\nArkitektura organikoa, arkitektura organizista edo organizismo arkitektonikoa arkitekturan XIX. mendearen bukaeratik eta XX. mendean zehar garatzen joan zen arkitektura-korronte modernoa izan zen, tradizioarekin hautsi baino aldi berean funtzionalismoaren eta arrazionalismoaren aurkakoa arkitekturan. Hain zuzen ere, eraikinek euren funtzioaren arabera diseinatu beharra eta formak funtzioari jarraitu behar diola ukatuz, eraikinak naturan eta bizitzan integratu eta osotasun baten atal moduan ulertu eta ingurua eta dekorazioa ere eraikinean integratu behar direla, formak eta funtzioak bat egin behar dutela, aldeztuz. Horrela, forma horizontal eta bertikal uniformeak baztertu eta kurbak maiz agertzen dira eraikin organikoetan, naturan integraturik. Arkitektura organikoaren garatzaile nagusia Frank Lloyd Wright (1867-1959) izan zen, baina Alvar Aalto eta Antoni Gaudi ere nabarmentzen dira korronte horretan.\nAgian Konstruktibismoa edo ikaskuntzaren teoria konstruktibista bilatzen ari zinen. Konstruktibismoa 1917ko Iraultzaren ondoren Sobietar Batasunean garatu zen arte mugimendua izan zen, artea iraultzaren eta sozialismoaren konstrukzioaren alde jartzen…


Atlantia É Ria fusio musikala ekarriko digu “Musika con alma” zikloan\nHurrengo ostiralean, azaroak 15 (Auditorium, 21:00 h), “Musika con alma” zikloa izango da protagonista Kultur Leioan, Atlantia É Riaren eskutik. Musika uztartzen duen proiektu bat da, Ozeano Atlantikoak bustitzen dituen kulturetan inspiratua.\nZirko garaikideko ikuskizuna Nueveuno konpainiaren eskutik\nHurrengo ostiralean, azaroak 8 (Auditorium, 20:30 h), zirkoa izango da protagonista Kultur Leioan, Cía. Nueveuno konpainia madrildarraren eskutik.\nEtiketak: Antzerkia, Nueveuno, Sinergia, Antzerkia, Zirko, Zirkoa\n2019, azaroak 4\nAtlantia É Ria fusio musikala ekarriko digu "Musika con alma" zikloan\nIkuskizun familiarra Txirri, Mirri eta Txiribiton pailazoekin hurrengo igandean


Sopelako Udala - Herritarrentzako doako Aholkularitza Energetikoaren zerbitzua apirilean zehar\nZu hemen zaude: Hasiera Albisteak Herritarrentzako doako Aholkularitza Energetikoaren zerbitzua apirilean zehar\nEnergiaren arloko erabakiak zuzen hartzeko aholkuak: nola ulertu behar diren energia-fakturak; nolakoak diren energia berriztagarrien gaur egungo instalazioak; eta abar.\nEtorkizuneko energia-hornidurak erronka handiak dakarzkio gure gizarteari.\nAlde batetik, jakin behar dugu gure energia-ahalmenak mendekotasun handia duela jatorri fosileko erregaiekin, bai globalki bai tokian-tokian, eta mendekotasun hori gure energia-kontsumoaren %80tik gorakoa dela. Kontuan hartuta erregai fosilak, giza eskalan, erriztaezinak direla, baliabide horiek ahalik eta eraginkortasun handienarekin erabili behar ditugu, haien kontsumoa murrizteko.\nBestalde, erronka bat daukagu gure aurrean: murriztu behar ditugu atmosferara isurtzen diren berotegi-efektuko gasak eta osasunerako kaltegarriak diren kutsatzaile atmosferikoak. Gure energia-ereduak, batez ere, erregai fosilen erreketa du oinarri, eta, neurri handi batean, horiek dira berotegi-efektuko gasen isurketen eta, ondorioz, klimaaldaketaren erantzule.\nHorregatik guztiagatik, Uribe Kostako Zerbitzu Mankomunitateko Jasangarritasun Sailak, EKOGUNEk, herritarrak sentsibilizatzeko eta kontzientziatzeko, energiaren arloko doako aholkularitza-zerbitzu bat kontratu du, Uribe Kostako herritarrei laguntza emateko.\nLaguntza emango zaie herritarrei euren energia-fakturak ulertzeko —bai faktura elektrikoak, bai gas edo gasolioarenak—. Gainera, etxebizitzetan energia berde ziurtatua (EVC) kontratatzeko aukerak proposatuko dira, bai merkaturatzaile tradizionalekin, bai kooperatiba-formatuko beste batzuekin.\nAholkularitza emango zaie herritarrei energia-iturri berriztagarri eta eraginkorretan oinarritutako sistema posibleei buruz, euren etxebizitzetan jartzeko. Aurretik instalatutako sistemetan arrakasta izan duten kasuen adibideak aipatuko dira, datu eta irudi interesgarriekin. Gainera, gutxi gorabeherako aurrekontuak eskainiko dira hainbat aukeratarako, interesdunek horrelako sistemak jartzeko kostuaren berri izan dezaten.\nInfografia batzuk izango dira, non modu bisualean eta errazean azalduko baita nola funtzionatzen duten etxebizitzetan jar daitezkeen energia berriztagarrien bidez jarduten duten teknologia nagusiek.\nHonelako gaiak argituko dira: eraginkortasuna, energia berriztagarriak, trantsizio energetikoa, ingurumenprotokoloak, arlo horretan indarrean dagoen legeria edo arlo horrekin zerikusia duten beste gai batzuk.\nEGUNAK: Apirilaren 6,7,8,9 / 14,15/21,22an\nLEKUA: Ekoguneko lokala; Gatzarriñe 10. 48600 SOPELA\nInformazio guztia: http://www.uribekosta.eus/eu-ES/Albisteak/Orriak/20210318-servicio-gratuito-asesoramiento-energetico-cuidadania-abril.aspx\nEnergiaren arloko erabakiak zuzen hartzeko aholkuak: nola ulertu behar diren energia-fakturak; nolakoak diren energia berriztagarrien gaur egungo instalazioak; eta abar. Etorkizuneko energia-hornidurak erronka handiak dakarzkio gure gizarteari. Alde batetik, jakin behar dugu gure energia-ahalmenak mendekotasun handia duela jatorri fosileko erregaiekin, bai globalki bai tokian-tokian, eta...\nUdalak Sopelako hiri hondakinen gaikako bilketarentzako zerbitzua hobetuko du hondakin organikoen gaikako bilketa eta birziklapena areagotzeko kanpainari hasiera emanez. Martxoan materia organikoaren bilketarako edukiontzi marroi berriak jarriko dira eta horiek ireki ahal izateko txartel elektronikoa beharko da. Sistema berri honi esker, edukiontzia modu pertsonalizatuan erabili daiteke eta...\n2020eko abenduaren 03a. Sopela konpostaiarekin bat


HAMAIKA ENTZUTEKO! III. Irrati-piezen deialdiko irabazleak - CASARES IRRATIA\nHAMAIKA ENTZUTEKO! III. Irrati-piezen deialdiko irabazleak\nEzkerretik eskuinera, Manex Urruzola eta Jaione Askasibar epaimahaikideak; Hala Bedi Irratiko Ainhoa Villaverde, Iker Estévez , Mikel Huarte, Javier eta Dover, saridunak; eta Lourdes Gutierrez epaimahaikidea.\nCasares Irratiak eta Donostia Kulturak antolatutako HAMAIKA ENTZUTEKO! III. Irrati-piezen lehiaketako sariak gaur banatu dira Victoria Eugenian. Sari nagusia Mikel Huarte kazetariak irabazi du “Javier y Dover” lanagatik; euskarazko pieza onenaren saria, berriz, Gasteizko Hala Bedi Irratiarentzat izan da “Ahobelarri” lanagatik; eta aipamen berezia jaso du Iker Estevezen “Ausikiak” lanak.\nDeialdira aurkeztutako piezen artean, epaimahaiak aho batez erabaki du “Javier y Dover” izan dela onena. Pieza honek Javierren istorioa kontatzen du: ikusmenik izan ez arren, frontoira joaten da Javier, Dover txakurrarekin, partiduak ikustera. Hau esan du epaimahaiak: “Pieza magnetikoa da, harrapatu egiten zaitu duen benetakotasunak. Pieza entzutean protagonistaren azalean jartzen zara. Eta magia ere badu, entzumena beste zentzumenekin lotzeko moduagatik”. Bestalde, soinu-baliabideak zein ongi ustiatu dituen azpimarratu dute, eta, azkenik, baita ematen duen mezua ere. Hala, Mikel Huarte Maisterrenak, “Javier y Dover” piezaren egileak, 800 euroko saria jaso du.\nEuskarazko pieza onenaren saria, berriz, “Ahobelarri” piezarentzat izan da. Bidaia berezi bat kontatzen du pieza honek: hitzek irrati-esatari baten ahotik entzulearen belarrietaraino iristeko egiten duten bidaia. Epaimahaiaren esanean, “originala da, didaktikoa eta entzuleari keinu politak egiten dizkio”. Gainera, jarraitzeko eta ulertzeko erraza dela, eta lokuzioa oso ona dela azpimarratu dute. Gasteizko Hala Bedi Irratian egin zuten “Ahobelarri”, eta haientzat izan da 600 euroko saria.\nAzkenik, Iker Estevez Martinezen “Ausikiak” lanari aipamen berezia egitea erabaki du epaimahaiak. Izan ere, azpimarratu dute, teknikoki oso ondo egina egoteaz gain, teknologiaren erabilera oso interesgarri bat dakarrela pieza honek. Mugikorrarekin entzuteko diseinatuta dago, eta pieza bera aurikularrekin eta aurikularrik gabe entzunda, oso desberdina da entzuten dena. Bere lan bereziaren ondorioz ausiki beldurgarriak dituen pertsonaia baten lekukotza dakarkigu fikziozko pieza honek.\nIvoox-en ezaugarriengatik ezin dugu pieza bere horretan jarri hemen (norbaitek eskuratu nahiko balu, eskatu casaresirratia@gmail.com helbidera). Baina, honela entzungo litzateke aurikularrekin:\nEta hau da aurikularrik gabe entzungo litzatekeenaren simulazio bat:\nHauek izan dira lehiaketako epaimahaikideak: Jaione Askasibar, Donostia Kulturako Komunikazioa eta Irudia sailaren zuzendaria, Lourdes Gutierrez Casares-Tomasene Kultur Etxeko zuzendaria, eta Manex Urruzola, Elhuyarko Komunikazioa Unitateko zuzendaria.\nEpaimahaikideek eta antolatzaileek eskerrak ematen dizkiete deialdian parte hartu duten guztiei, eta bide horretatik jarraitzera animatu. Eta gogorarazten dute, gainera, Casares Irratiko baliabideak nahi duenaren eskura daudela, horretarako.\nKategoria 11entzuteko 2017/12/22 egilea Egoitz Etxebeste.\n← Tangozale: Navidad de tango Eva Monenteri elkarrizketa →\nErantzun bat “HAMAIKA ENTZUTEKO! III. Irrati-piezen deialdiko irabazleak” bidalketan\nPingback: ‘Hamaika entzuteko!’ irrati piezen lehiaketan parte hartzeko epea ireki dute


Game Zubi bat eraikitzeko Online. Play for free\nGame Zubi bat eraikitzeko\nPlay jokoa Zubi bat eraikitzeko Online:\nGame Description Zubi bat eraikitzeko\nEtengabeko sagua buruzko istorio liluragarriak tricked duen katua eta segurtasunez jasotzea zure gazta. . Play jokoa Zubi bat eraikitzeko konektatuta.\nTekniko jokoa Zubi bat eraikitzeko ezaugarri\nGame Zubi bat eraikitzeko gehitu: 30.12.2011\nJokoaren tamaina: 1.41 MB\nJokoa jokatzen: 11537 aldiz\nGame Rating: 4.12 errondan 5 (60 kalkuluen arabera,)\nBezalako jokoa Zubi bat eraikitzeko Jokoak\nDeskarga jokoa Zubi bat eraikitzeko\nEmbed Joko Zubi bat eraikitzeko zure web orrian:\nZubi bat eraikitzeko\nJokoaren txertatu Zubi bat eraikitzeko zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Zubi bat eraikitzeko , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Zubi bat eraikitzeko -rekin, baita ere, jokoa jokatu zen:


Semaltzako Aholkuak: Block WP-Login.php Brute Force Attacks CloudFlare Orriaren Arauak erabiliz\nBrute Force erasoak cybercriminals-ek erabiltzen ditu kontuak konprometitzeko. Erasotzaileek ahalik eta erabiltzaile eta pasahitzak ahalik eta azkarren saiatzen dira. Erasoak memoria-puntuak sortzen ditu eta, batzuetan, memoria-karga altuegia denean .\nMichael Brown-ek Semalt liderra den espezialista bat eskaintzen du horretarako gai praktikoak lortzeko.\nBrute Force erasotzaileek gizakiak baino azkarrago saihestea saihestu behar dute, eraginkorra izan dadin. Tarifaren mugatze-arauak blokeatzeko erabil daitezke - magnesia sports.\nCloudFlare-k oinarrizko babesa eskaintzen du bot-ak eta DDoS-tik. CloudFlare-k eskaintzen duen tresna bat "Babestu zure saioa" da, 5 aldiz baino 5 minutu baino gehiagotan saioa hasten saiatzen diren bezeroak blokeatzeko arau bat sortzen duen tresna. Arau hau egokia da bots eta erasotzaileek Brute-Force erasoak erabiltzen saiatzeko. Ezin dira zure WordPress login (wp-login.php) sartu.\nOrriaren Arauak erabiltzeko beste abantaila da bisitari errealen sarbidea ez dela kaltetua. Erasotzaileak eskaera bidaltzen duen abiadura askoz ere pertsonena da. Erabiltzaile legitimoa blokeatzeko aukerak minimoak dira erabiltzaileak bere kredentzialak gaizki idatzita izan ezean.\nCloudFlare Page arauak nola erabili Brute Force Erasoak blokeatzeko\nBrute-Force erasoak ez dira Wordpress-era zehatzak. Erasoa beste web aplikazio batzuekin gertatzen da. Word Press-ek plataforma ezaguna denez geroztik, zalantzarik gabe, hackerren helbururik handienetakoa da..Eraso hauek, batez ere wp-login.php helbidera bideratuta daude.\nZer egiten duzu erasotzaren amaieran? Aplikazio nagusia CloudFlare Page Araua sortzea da, wp-login.php fitxategiaren arakatzaileko ikuskapen sakon bat egin ahal izan dezan eta bot-ak eta hacker guztiak ezabatu ditugu .\nZure CloudFlare kontuan saioa hasi ondoren, hautatu Orriaren arauak> Sortu orria araua. Ondorengo ezarpenak egin beharko dituzu:\nAzpidomeinuak erabiltzen badituzu, ezarri URLak 'helburuko azpidomeinuarekin bat egiten badu'.\nEgin klik + Gehitu ezarpen bat eta hautatu Arakatzailearen Integritatearen egiaztapena.\nSegurtasun maila beste ezarpen bat gehitu eta Under Attack in Security level\nEzarpen hauek gorde eta inplementatu.\nCloudFlare-ren Orrien orrialdeekin, saio-orriaren segurtasuna indartu egiten da eta orrialdetan sartzea saihesten da. Tresna hau erabiltzearen desabantaila bakarra da zure arakatzailearen cachea garbitzen duzun bakoitzean edo zure webgunerako cookieak iraungitzen diren bakoitzean, 5 segundotan itxaron beharko duzu saioa hasi ondoren Browser Osotasuna egiaztatzen hasteko.\nOrriaren arauek dena zure orrira joaten dute erasoa izateko. Lehenago adierazi bezala, bisitari legitimoak ez dira kaltetuak baina CloudFlare arakatzailearen egiaztapena behar dute. Brute Force erasoak blokeatzeko beste modu batzuk daude. Hala ere, Orriaren arauaren metodoa ulertzeko eta ezartzeko erraza da.\nEz ezazu itxaron zure web-ostalaritza hornitzaileak zure baliabideak arriskuan jartzen diren arte. Zure negozioaren zerbitzarietan oinarritzen bazara, ez utzi Brute-Force erasotzaileei zure baliabideak aprobetxatzeko. Orriaren arauek erabiltzaileen esperientzia hobetzeko eta zure domeinuarentzako gogortutako segurtasuna mantentzeko aukera ematen dute, hobekuntza gunearen errendimendua eta banda-zabalera erabilera murrizteko.\nOrriaren arau kopurua aukeratzen duzun motaren araberakoa da. Doako planak 3 arau ditu, baina arau gehiago ditu zure segurtasun eskakizunetara egokitzeko plan bat erosteko.


Aurkezpena | ... >> 6 >> 7 >> 8 ...\nEuskararen antzinako hedadura toponimia eta arkeologiaren argitan\nPirinioez iparraldera Akitanian euskararen aztarren zaharrak aurkitu dira, lurralde hedatsu haietan euskararen aurretiko bat egiten zela frogatzen dutenak. Lexiko alderdian euskararen hitz bertsuak aurkitu dira hango inskripzio zaharretan.\nEsan da halaber akitaniera zaharra elementu zelta ugariz hornituriko euskara edo protoeuskara bat dela (J. Allières). Gaur egun, dena den, ontzat ematen da akitaniera aldi zaharretako euskara bera dela, edo gutxienez, euskararekin hertsiki loturiko hizkuntza. Edozein kasutan, euskarak iparraldetik eta ipar-ekialdetik izan dituen muga zaharren gainean adostasun handia dago ikertzaileen artean.\nAkitania aipatzen duen lehen testu esanguratsua, Julio Zesarren De bello gallico da (K.a. I. mendea). Akitaniarrak direla eta hau dio:\n“Galia osoa hiru partetan banatua dago: euretariko batean Belgikarrak bizi dira; beste batean Akitaniarrak; eta hirugarrenean, hizkuntza zeltaz mintzo direnak, guk Galiarrak deritzegunak. Hirurok dituzte diferenteak hizkuntza, erakundeak eta legeak. Galiarrak Akitaniarretatik Garona ibaiak banatzen ditu, eta Belgikarretatik Matrona eta Sekuana ibaiek bereizirik daude”.\nHistoria eta epigrafia, Zesarrek aipatzen dituen akitaniarrak euskaldunen arbasoak direlako ustea sendotzera datoz. Jacques Allières hizkuntzalariak ere bide beretik baieztatu du: “Zesarren akitaniarrak protoeuskaldunak ziren, euretariko gehientsuenak erromanizatuak izan zirelarik –gaur egungo Gaskonian bizi zirenak–”.\nAkitaniar hizkuntza euskararen dialektoa zela frogatzera datoz lurralde hartan aurkitutako inskripzio zaharrak ere: hango hilarrietan aurkitu diren euskal izenak dira testigantzarik garbienak. Latinaren garaiko euskal izenak dira, erromantzeak sortu baino lehenagoko euskararen arrastoak.\nGogoan hartzeko beste datu bat: erromatar denborako hilarri zizelkatuak, latinez idatziak baina euskara aztarren garbiekin, hain justu ere akitaniarren lurrean azaldu dira, baina ez baskoien eremuan. Zergatik hori? Agian, lurralde horretan zegoelako hiri-multzo handiena ere –Novempopulania zeritzana–.\nJainko edo jainkosa izenak dira hilarriotan ageri direnak; harrigarriro, euskara izen ezagunen antz osoa dutenak. Saint Girons eta Bagnères de Bigorre bitarteko eremuan aurkitu ziren, eta Auskien lurraldean ere bai. Berean guztiz ulergarri diren izenok ageri dira, beste batzuen artean: andere (anderexso), ume (ombe-), gizon (cison), seme (sembe), bihotz (bihos), neskato (nescato), sein (seni-) –eta seniko (sennico)–, eta ilurberrixo; eta honako adjektiboak: gorri (-corri / -gorri), beltz (belex-), ilun (ilunno) edota zahar. Baita -tar atzizkia ere (bontar, orcotar). Inskripzio horietariko bat Zuberoako Atarratzen agertu zen.\nHorretatik guztiorretatik ondoriotzat atera da, Pirinioez iparraldera egiten den euskara, erromatar denboran Akitanian egiten zen euskararen ondorengo zuzena dela.\nHilarri-inskripzio hauez gainera, gogoan hartzekoak dira agiri zaharretan dokumentatzen diren euskal izenak, batez ere toponimoak. Izan ere, hainbat euskal jatorriko izen dugu Gaskoniako lurralde horretan. Euskal izenok hainbat ugariago dira gaurko Euskal Herriko mugarantz hurbildu ahala, batez ere Biarnoan eta Pirinio barreneko ibarretan. Hala esaterako, Elinberri, Auchen antzinako izena, Auskien hiri zaharra.\nAllièresen ustean, Akitaniako lurraldeetan bizi zen etnia baskoiena zen (gazt. vascones), eta hortik datoz ‘baskoi’ eta ‘gaskoi’ izenak (gazt. vascón, gascón).\nDitugun datu guztietatik segurutzat jo daiteke euskara egin zela Garona ibaira bitarteko lurraldean\nMitxelena eta Lafon bat datoz, esanez baskoiak eta akitaniarrak hizkuntza berean mintzo zirela, edota gutxienez hizkuntza beraren dialektoetan.\nPirinio mendien alde biak\nHegoaldera, Pirinio mendien barreneko ibarretan euskararen eremua noraino hedatzen zen jakiten ez da batere erraz. Mendiek banatu egiten dituzte populuak gehienetan, baina artzaintza-kulturan elkartze-leku, topagune izan dira betidanik. Artzainak eta abeltzainak mendian batu izan dira mendeetan zehar, eta baita Pirinioetan ere. Biarnesek eta zuberotarrek oraindik ere gordetzen duten “hiru behien zerga” dugu horren frogagarri moderno bat.\nHorretatik pentsatu izan da, euskarak aspaldiko mendeetan biziago iraungo zuela Pirinioetako eremu menditsuetan, goietako artzaintza zegoen inguruetan, eta arinago galduko zela, aldiz, beheragoko lautadetan.\nAntzinate zaharrean, zelta, erromatar eta geroagoko inbasoreen etorrera baino lehen Pirinio mendi-katearen alde bietan ziren biztanleak euskaldunak zirela esan daiteke, edo, nahiago bada, baskoiak.\nPirinio katearen erdialdeak luzaroago eutsi zion euskal izaerari, ekialdeak baino. Lehenengo, erromanizazioaren eraso sakona jasan zuen, batez ere erromatarrek Osca (Huesca) fundatu zutenetik. Geroago, bisigodoen eta frankoen etorrerak ere izango zuen eragina euskal hizkuntzaren atzeraldian, nahiz populu hauek ziurrenik gutxi sartuko ziren Pirinioen erdi eta sartaldean. Edozelan ere, erromantzearen bultzada gero eta indartsuagoa gertatuko da inguru guzti horretan.\nJoan Coromines hizkuntzalaria izan zen lehenengoetarikoa, Pirinioetan euskal erroko toki-izen ugari dagoela baiesten. Ondoren egin diren ikerketek ere gauza bera frogatu dute: euskal jatorriko toki-izenok guztiz ugariak direla, batez ere Aragoi Goienean, baina baita ere Kataluniaren ipar-mendebaldean ere (Aran, Andorra). Hala, sarri (baso) errodun toki-izenak ugariak dira, kasurako.\nMenéndez Pidalek erromatar garairako finkatu zuen euskararen ekialdeko muga, Lleida, Barbastro eta Osca (Huesca) hiriek markatzen duten lerroa da. Erdi Aroan seguruenik lurralde horretako hiri eta herrietan euskara egiten zen latinarekin batera. Erromanizatu ondoren ere, mendialdeko baskoiek euren kultura eta gizarte-egituretan nolabait euren "euskal izaerari" eutsiko zioten.\nPirinio ekialdeko mugak ilunak dira. Hala ere, Kataluniako Pallars eta Ribagorza ibarretan egiten zen hizkuntzaz diharduela, Abadal ikertzaileak uste du X. mende inguruan aldatu zirela hango biztanleak, baina zuzen euskaratik katalanera, bitarteko latinizazio prozesu barik.\nGaur egungo Aragoiko lurraldean biztanle zaharrak euskaldunak zirela erakusten duten ezaugarri asko dira. Toponimia eta izkribu zaharretako lekukotasunak, besteak beste. Gaurko Huesca antzinako Osca dugu, ilargeteen hiria. Horko biztanleak ere jatorriz euskaldunak ziratekeen; ez dakigu garbi noiz arte, ostera. Hala ere, 1349ko Huescako Udal Ordenantzek nahiko argi aditzera ematen dute, XIV. mendean oraindik ere euskara entzuten zela hiri horretan. Ondoko hau da behin baino gehiagotan aipatu den testu-txatal ezaguna:\n“Item nuyl corredor nonsia usado que faga mercaderia ninguna que compre nin verdan entre ningunas personas, faulando en algaravia ni en abraych nin en basquenç: et qui lo fara pague por coto XXX sol”.\nEuskara, hebreera eta arabiera hitz egiteko debekua ematen da udal arautegi horretan.\nPirinio kateko biztanleak euskal izatearekin lotzen duten beste ezaugarri batzuk ere badira, hizkuntza ez ezik. Herri-jakintza eta sinesteen aldekoak dira batzuk. Pirinio guztian hedaturik dago ‘subilaro’ edo gabon enborraren ohitura. Odolarekin zerikusia duten kidetasun biologikoak ere aintzat hartzekoak dira. Beste era batera esateko, hizkuntzaz erdaldundu baziren ere, ekanduz eta odolez euskaldun iraun zuten hango biztanleek.\nPirinio Goieneko toponimiari begiratu bat ematea nahikoa da, hango izen askoren euskal jatorria bistaratzeko. Hitz edo hitz-erro zabalduenak hauek dira: (h)aran, (h)arri / (h)ar-, (h)arro, ate, bizkar, larra izenak, edo berri, zabal adjektiboak, edo -aga, -ain, -be / -pe atzizkiak. Eredu honetako toki-izenak ditugu: Arriaga, Larraga, Basaran, Arbe, Arbeta, Jabierre, Jabierregarai, Sobrarbe, Arraba, Arranduei, Obarra, eta beste asko.\nOraindino ez antzinara arte, sartaldeko Pirinioetan gaurko Euskal Herria baino haruntzagoko partean ere gorde izan da euskara: Erronkaritik ekialderantz Hecho ibarrean hain aspaldi ez dela ezagutu dira euskal hiztunak.\nPirinioez iparraldeko parteaz ere datu bertsu edo antzekoak ditugu. Esan daiteke, bada, erromanizazioa goizetikoa izan bazen ere, euskara ez zela berehalakoan galdu. Ditugun datuen arabera, Erdi Aroan oraindik euskara egiten zen Pirinioen erdialdean: XIII. mendean bizirik zegoen oraindik Comminges Goieneko leku batzuetan. Gaskonia Goieneko eskualde horretan, gaurko toponimian ere euskal leku-izenen aztarren argiak daude. Hala esaterako, Larraitz, topografia ere izenaren esanahiarekin ondo egokitzen dela.\nGratacos ikertzaileak aztertu ditu sakon Pirinioez iparraldean erdialdean dauden Comminges eta Couserans eskualdeak, eta antzekotasun handiak idoro ditu Euskal Herriarekin. Hona hemen batzuk: lurralde bietan dago megalito-monumentu ugari; bietan dira ugariak eguzkiarekin loturiko ikur eta irudiak horma edo muebleak dekoratzeko. Mitologian ere esaunda berak jaso dira bietan. Esaterako, badira eskualde horretan euskaldun ‘laminen’ ahizpa diren izakiak, hada delakoak.\nJose Migel Barandiaranek (pdf, 440kb) laminak direla eta jaso zuen ipuin batean, berotzen dagoen esnea irakiten hastean, sukaldean zegoen lamina deiadarrez hasten dela, “txurie gora, txurie gora” errepikatuz. Ipuin berbera jaso zuen ikertzaileak Pirinio alde horretan, eta hadaren hitzak hauek ziren: “Late, lateto, gori gora”. Euskara galduta egonik ere, gori gora hitzek euskal itxura garbia dute.\nGaskonia Goienaren eta Euskal Herriaren artean antropologi eta hematologi alderdian ere berdintasun handiak dira. Sinkronia garbia dago izaera biologiko eta kulturazkoaren artean. Mendialdeko gaskoien gizataldean badira hiru ezaugarri garrantzizko: osagai antropologikoa (0 odol-mota nagusi da), premu-oinordekotza (seme zaharrena da oinordeko) eta gaskoi-hizkuntza (euskararekin kidetasun handiak baititu, batez ere fonetika alderditik). Hala bada, alderdi biologikoan eta kulturazkoan batera jotzen dute Euskal Herriko eta Gaskonia Goieneko lurraldeek: iragan bera izan dutela esan nahi du horrek. Neolito kultura bat beraren oinordeko dira lurralde biak.\nBaina ekanduetan eta antropologian dituzten berdintasunen gainera, toponimiarena gehitu behar da. Aragoiko partean bezala, Pirinioez iparraldeko toponimian ere euskal substratua datza. Esan daiteke, beraz, gaskoi- eta aragoitar erromantzeak euskara mintzo zen jendearen artean garatu zirela.\nEtnologia, antropologia eta linguistikaren historiako datuak aztertu ondoren, Gratacos andreak zalantza barik dio: “Il apparait que la montagne couseranaise et commingeoise est véritable airetèra (héritière) de la culture basque”.\nEbro ibaiaren inguruak\nHegoaldetik, Ebro ibaiaz bestaldean euskara noiztikoa den jakiten ere ez da erraz. Beste modu batera galdera eginik: erromatarrak baino lehen baskoiak hegoalderantz noraino hedatzen ote ziren?\nDakiguna da, gaurko Errioxaren erdialdean jatorri zeltako jendetzak bizi zirela, beroiak zeritzenak. Horiek euskal jatorriko jendetzekin muga egiten zuten seguruenik.\nEbro ibaiaren ondoan hegoaldera dugun Calahorra, erromatarren Calagurris, Pliniok aipatzen duen Calagurris Vasconum bera izan daiteke; baskoien Kalagurri. Horrek baskoien lurraldea Ebro ibaiaren inguruetaraino hedatzen zela froga lezake.\nGaurko Errioxaren iparraldea eta Burgos iparraldeko Bureba antzinako autrigoien lurrak ziren. Zilegi da pentsatzea hor ere euskal jatorriko lagunak bizi zitezkeela antzinatean.\nSartaldean, euskal jatorriko jende-taldeek asturiar eta kantabriar leinuak zituzten, euskaldunekin zerikusirik ez zuten beste jatorri batekoak zirenak. Leinu edo jendetza horiek, zeinek euren hizkuntza zuten.\nKantabriarretatik hurbilen bizi ziren jende-taldeak autrigoiak ziren. Horien alboan, Bizkaian Ibaizabal ibaiak muga egiten zuela, karistiar leinukoak bizi ziren, Deba ibarreraino heltzen zirenak. Horien ekialdera barduliarrak. Leinu horretakoek baskoien leinu handiagoarekin muga egiten zuten ekialdean. Arabako lurrean, uste da gaur Trebiñu dagoen lekuan –latinez Trifinium– zutela mugarria sartaldeko hiru leinuok: autrigoi, karistiar eta barduliarrek.


Izerdia, literatura zabaltzeko | EIBZko liburutegia\nMordo bat gara; ez gara ez belaunaldi bat, ez bi; ez gara talde batekoak, ez dugu talde-sen berezirik». Hala azaldu zuen Jon Alonsok gaur egungo 42 eta 60 urte arteko idazleei esleitu zien izena: tropela. Norberak bere bidea egin zuen, baina bazen elkartzen zituen zerbait: «Obabatik SP-rako tranbiara doan soka, tarte luzea, liburuz betetzen lagundu izana». Espainiako literatur saria irabazi zuten eleberri bien artean idazle anitz, eta haien eskutik hamaika lan publikatu ziren. Batzuen aburuz, ahanzturan eroriak, eta, beste batzuen ustez, denborak jarri du bakoitza bere tokian.\n«Egiazki, horrela dela pentsatzen dut: nik uste dut euskal literaturaren karreran gorputza tropela-k ematen diola, baina berak ez du dirdirarik jasotzen». Hasier Etxeberriak begi onez ikusi zuen Alonsok erabilitako metafora. Urte hauetan idatzi ez badu ere, tropel hartako kide sentitzen da. «50 urte hauetako literatura, bai kantitatez eta bai kalitatez ere seguru asko, aztertuko bagenu, tropel horrek egina du lanik eskergena. Beste gauza bat da aitorpena, dirdira eta hedabideen onarpena». Hala, bidezko deritzo talde horren barruan Xabier Montoia, Juan Luis Zabala, Edorta Jimenez, Inazio Mujika Iraola eta Pako Aristi sartzea, besteak beste.\nEz du berdin pentsatzen Edorta Jimenezek, ordea. «Izatekotan, izan zen literatura omen den lasterketan nortzuk zihoazen buruan, nortzuk tropel-ean, eta nor atzean. Irudia Jon Alonsok atera zuen, eta, adibidez, haren Camembert helburu ez da tropel-eko edozein txirrindulariren lana, liderrarena baizik». Gerora, tropela-ri buruz egin den erabilera ez du maite, nahiz eta orduko testuinguruan hurbilketa modura ulertu egiten duen. «Egoera soziologikoa eta hedabideetan zabaltzen zena zein ziren azaltzea zen helburua: badira izar batzuk aurreko kinieletan bezala, eta, gero, badira hainbat eta hainbat izen tarteka agertzen direnak». Hala ere, haren aburuz, gerora frogatu egin da tropela-ren barruan liderrenak baino lan «miresgarriagoak» zeudela. Horren adibide jarri ditu Patxi Zubizarretaren azken «maisulanak»: Joan (Txalaparta, 2010) eta Hiru gutun Iruñetik (Pamiela, 2012). Itxaro Borda ere ez luke tropela-ren irudian sartuko: «abangoardia da, hasieratik». Miren Agur Meaberen lana eta Aingeru Epaltzaren azkeneko trilogia ere goraipatu ditu, bidenabar.\n1960. urtearen inguruan sortutako idazleak asko zirelako izan daitezke tropel, Tere Irastortzaren aburuz, baina inondik inora ere ez lider bati jarraitu ziotelako. Talde direnik ere ezin esan, baina idazle multzo hark gogotik egin zuen lan: «Gure garaian idazle asko sortu zen; gainera, aniztasun handiarekin. Genero guztietara hurbildu zen jendea». Izerdia bota zuten, literatura zabaltzeko.\nPatxi Zubizarretak gogoan hartu du Iban Zalduak sandwicha ere deitu ziola tropela-ri. Zalduak «bete-betean» sentitu zuen bere burua han, baina, esan duenez, orduan izan zen eztabaidak ez du segidarik egun. Ahanzturan ez dira erori soilik tropel hartakoak. «Ahanzturak denok hartu gaitu orain. Gaur egun, nekez bihurtzen da literatura albiste».\nDenbora igaro da tropel-eko idazleek euskal literaturari ekarpen eskerga egiten hasi zirenetik. Militantziaren tenorea zen hura, baina euskal literatura militantziatik urrundu zuten tropel-kideek. Horretan bat datoz Jimenez, Etxeberria eta Irastortza. «Tropela-ren konpromisoa ez da militantziarekin izan, letrekin eta literatura berarekin baizik. Galbahe bat jarri zen orduan», zehaztu du Etxeberriak.\nEz zuten euskara salbatzeko idazten. Bide beretik mintzatu da Irastortza: «Euskaldun eta euskaltzale izan gara, baina gure aurreko idazle euskaldunek lotura handiagoa zuten hizkuntzaren normalizazioaren ikuspegi sozialarekin, eta guk ez dakit izan dugun». Literatura moderno eta urbanoa egiteko konpromisoa nabarmendu du Jimenezek. «Militantetzat hartu gaituztenon obra ez da bereziki militantea».\nOrdutik, literaturaren egoera aldatu egin da. «Gu hasi ginenean, alfabetaturik gabeko idazleak ginen; orain, euskaldun eskolan ibiliak dira; ondorioz, hobeto ikasten dute eta konplexuak kendu dituzte», dio Jimenezek. Bide horretan, itzulpengintzaren eragina nabarmendu du mundakarrak.\nZubizarretak uste du literaturaren profesionalizazioan ere izan zirela aldaketak. «Gure garaian normalizatuagoa zegoen, eta, orain, normala da idazle izatea». Hala ere, garai hartan lilura bat egon zela dio: literatura gehiegi puztu zen. «Fikziozko literatura sistema batean ari ginen, eta errealitatea bestelakoa zen».\nIdazle multzo handia bazterturik geratu zela salatu zuten batzuek, fokuetatik kanpo. Idazle batzuen nahiak zapuzteraino, batzuetan. Irastortzak azaldu duenez, haien aurretik idazle batzuek jauzi egin zuten idazketa profesionalera. «Beharbada, literaturatik bizitzeko espektatibak sortu ziren». Irastortzaren kasua ez zen hori, berak poesia edo saiakeraren alde egin zuelako. «Nik ez dut behin ere literatura kontsideratu hortik bizitzeko hautu pertsonal gisa». Beraz, ez du bere burua gutxietsia ikusten, baina beste idazle batzuk «zapuztuta» sentitu izana ulertzen du.\nEtxeberriaren aburuz, tropel-eko idazleak ez ziren idazteaz baizik kezkatu: ez kontrazaleko argazkiaz, ez elkarrizketez… «Gaur egungo idazleek parte mediatikoa oso ongi gobernatzen dutela esango nuke. Ongi gobernatzen dute, askotan, Spielberg berrituak balira bezala, eta obra ezagutu aitzinetik etortzen da oldea. Hori askotan irrigarria egiten zait», azaldu du. Etxeberriak uste du tropel-eko kideei asko kostatzen zitzaiela haien buruak idazletzat hartzea, nahiz eta hainbat liburu argitaratuak izan. Beste batzuk, hastapenetik beretik hasi omen dira «indioilarra baino idazleago» agertzen. «Konplexurik gabe egiten dute idazle lana. Egun, hori ez da soilik idaztea, baizik eta idatzitako hori laguntzea».\nEtxeberriaren aburuz, tropel-ekoek ez zuten jakin haien lana saltzen. Aitzitik, Zubizarretak aukera faltari egotzi dio hori: «Uste dut zenbait idazle egon garela irudi hori lantzeko prest, baina ez dakit kuota kontua izango den, baina ez dugu aukerarik izan. Era berean, ez dago tokirik guztientzat». Gainera, noraino ailegatzen da irudi horren salmenta? Zubizarretak Dolores Redondoren fenomenoa aipatu du: foruzain bati buruz idaztetik kuartela inauguratzera. «Beharbada, gehiago hitz egin beharko genuke obrez idazleez baino», gaineratu du Irastortzak.\nLiteraturari bete-betean eragin dion fenomeno hori hedabideei egotzi die Jimenezek. Haren ustez, komunikabideek «piramidearen logika» aplikatzen dute, eta ikusgarritasuna duten erpinak bilatzeko beharra dute. «Hedabideen jarraitzaileak izen ezagunak nahi ditu, norberak pentsatu gabe hedabideak berak argitu dezala, bai hemengoak bai edozein tokitakoak». Eta hedabideek «bazka berria» bilatzen dutela uste du, zaharrekin asperturik.\nEtxeberria kexu da, hedabideetan idazle batzuek duten trataerarengatik: «Badira dozena erdi idazle zernahi argitaratzen dutelarik ere arreta eskuratzen dutenak. Batez ere, euskaraz irakurtzen ez duten hedabideen aldetik». Ez da erdal mundua jomugan jarri duen bakarra. Jimenezen aburuz, euskal literaturak arazo bat izan du azken urteetan: liderrak Madrilen erabaki dira. «Gure barne sariek ez dute Espainiako sari nazionalak duen besteko pisua», aipatu du. «Inori meriturik kendu gabe, baina badirudi euskaldunok kanpoan saritua dena hobesten dugula».\nHorregatik, Etxeberriak dio lehiaketez ezin dela fidatu, nahiz eta alde on bat duten: idazlea estimulatzea. Sarien arabera, ezin da literatura rankingik eraiki, haren aburuz. Ezta Irastortzaren ustez ere: «Ez dago lehiaketa egitura bat literaturan, kirolean egon litekeen bezala. Sistema bat da euskal literatura barnean; ez du zer ikusirik liburuen mailarekin».\nZubizarretak bi bider irabazi du Euskadi Literatura saria, 1998an eta 2006an. Sariak gobernuek haien prestigiorako erabili zituztela uste du, baina literaturak «puztuta zuen glamourra» dagoeneko hustu egin delakoan dago. «Alde horretatik, sariak beti dira kritikagarriak, baina, askotan, onuragarriak dira idazleari oso bultzada ederra eman diezaioketelako momentu egokian». Berak tranpolin ona topatu du hor, nahiz eta irabazi ez diren sariak diren, haren ustez, idazlearentzat onenak.\nGaur egungo literaturaz galdetuta, zenbat buru hainbat aburu. Jimenezek txirrindularitzaren metaforarekin jarraitu du, egoera azaltzeko: «Euskal literaturari gertatu zaio txirrindularitzari bezala: etorkizuna zalantzan dago». Haren ustez, sormenak behera egin du. Zubizarreta ere kritiko azaldu da egungo literaturarekin: «Apustu gutxi egiten dugu, betiko liburuak idazten jarraitzen dugu, lehengo estrategiak erabiltzen ditugu. Nora ezean dabilen sistema da».\nIrastortzak argiak nabarmendu ditu ilunak bainoago. Joera esperimentala galdu dela pentsatzen duen arren, idazle asko eta onak daudela azaldu du. Aldaketa bat antzeman du: lehen, pertsona batek, argitaratzen zen guztia irakur zezakeen; gaur egun, ezin da dena jarraitu.\nKategoria Berria egunkaria, Literatura, etiketak 2014, Berria, Edorta Jimenez, Hasier Etxeberria, Iban Zaldua, Iker Tubia, Jon Alonso, Literatura, Tere Irastorza by Amaia. Gorde lotura.


Galdera Douglas A_20 Havoc\n1 2 urteko hilabete # 809 by frederi350\nDouglas A_20 Havoc deskargatu dut nire ordenagailuaren segurtasun ezaugarri guztiak deskonektatu ondoren (Norton eta Erabiltzaile Kontuen Kontrola). Deskarga eta instalazioa non arrakastatsua izan zen. FSX kargatu ondoren, ezin nuen Haboc aurkitu Aireontzien Hautaketarako Leihoan. FSX Booster 2013-Version 2.9 erabiltzen ari naiz FSX abiarazteko eta FSX abiaraztean Booster 2013 erabiliz ere saiatu naiz. Berrabiarazi ere saiatu naiz. Ondoren, FSX Flight Simulator Deluxe Edition berriro kargatzen saiatu naiz DVD diskoan mantentze-lanaren bidez. FSX-k nire datuetan kargatu du: datu-disko ez C: disko lokala Programa-fitxategietan (x86) / Microsoft Games. Hainbat aldiz berriro instalatu dut instalazio automatikoa eta instalazio pertsonalizatua erabiliz. Ezer ez dut Douglas A_20 Havoc hegazkinen hautaketa leihoan agertzea nahi.\nAri naiz exekutatzen\nProzesadorea: Intel (R) Core (TM) i7 4790K CPU @ 4.00 GHz\nInstalatutako memoria (RAM): 16.0 GB (15.9 erabilgarria)\nSistema mota: 64 -bit sistema eragilea, x64 oinarritutako prozesadore\nBistaratze-egokitzaileak: NVIDIA GeForce GTX 970 eta Intel (R) grafikoak 4600\nHurrengo erabiltzailea (k) esan zuen Eskerrik asko: papy68\nOrria sortu: 0.125 segundotan


CENTRAL HIDROELÉCTRICA ITATA -OBRAS ESPECIALES - OBECHILE\nITATA ZENTRAL HIDROELEKTRIKOA\nHerria:: Yungay, Biobio VIII. eskualdea (Txile)\nBezeroa:: Eléctrica Puntilla\nZentrala Itataren ur-jauziaren sektorean dago, Cabero udalerritik 17 km-ra eta Yungay udalerritik 15 km-ra, Biobio VIII. eskualdean.\nErabiltzen den gehieneko emaria segundoko 45 m³ da, 51,7 m-tik eroriz. Zentral txikian azpitransmisioko Chillan-Charrua linearekin lotuta dago, 12,2 km luze den 66 kV-ko linea soil baten bidez.\nUrak 8 m zabal eta 390 m luze den azaleko hodi batean zehar doaz. Ondoren, 44 m inguruko sakoneran dauden 10 MW-eko bi turbina zeharkatzen dituzte, energia elektrikoa sortzeko. Energia hori sistema interkonektatu zentralera injektatzen da transmisio elektrikoko lineen bitartez.\nAzkenean, ur-kantitate bera itzultzen da Itataren ur-jauzitik 430 m beherago.\nZalantzarik gabe, lau pike bertikalak izan ziren lan teknikorik zailena, 44 m-ko sakonerara heltzeko. Pikeetako baten diametroko 20 metro zen, eta sakonera, 50 metro; ez alferrik, ekipoak eramateko propio egin zen.


kritiken hemeroteka » Benetako poesia\n« Handik gatoz | Austriatik etorritako espioia »\nBenetako poesia Javier Rojo / El Diario Vasco, 2018-12-15\nAzken hamarkadetan euskal literaturaren bilakaeraren lekuko izan garenok gogoratzen dugu nola 80ko eta 90eko hamarkadetan Patxi Ezkiaga erreferente garrantzitsua zen, batez ere poesiaren alorrean. Hainbat eta hainbat liburu ematen zituen argitara nekaezina zirudien lehiarekin. Eta sarietan ohikoa zen bere presentzia irabazleen artean. Milurteko berriarekin, jardun hori motelduz joan zen, isiltasuna nagusitu zen arte. Eta isiltasun horren ondoren, aurten haren hil berria heldu zaigu. Testuinguru honetan Balea Zuria argitaletxearen arduradunek poetaren antologia plazaratu dute “Blues bat bizitzari” izenburuarekin.\nPoetaren ibilbide osoa jarraitu daiteke liburu honetan, azken urteetan idatzi baina argitaratu ez diren zenbait poema ere bertan agertzen direlarik, idazleari buruzko ideia borobiltzeko laguntzen dutenak. Idazlea sinestuna zen, baina nago bere sinesmena ziurtasunetan baino sinistu nahian oinarritzen zela gehiago. Izan ere, bizitza maite zuen beste edozein gauzaren gainetik, baina bizitzak azken muga bat aurkezten zion, transzendentziaz bete nahi zuena. Bizitzarekiko maitasun horrek bere paraleloa zuen naturalezan. Modernitatea eta zibilizazioa baztertu gabe naturalezaren erritmoekin bat egin nahiago zuen, bera ere naturalezaren partaidea zela sentitzeko. Eta bestalde, naturalezaren zikloek bizitza azaltzeko ere balio zioten. Bere poesian ikus dezakegun beste ezaugarri bat gizatasuna da, ahulen eta baztertuen aldeko jarreraren bidez. Perspektibarekin ikusita, Patxi Ezkiaga poeta handia begitantzen zaigu, funtsezkoa. Funtsezkoa, batez ere, bere poemetan gizakiaren izaera azaltzeko gai zelako: erroak nahi dituelarik, gizakia alderrai dabil munduan, noraezean; horixe da bere benetako kondizioa, bertan egon, guztiz benakoa izan gabe. Eta bizitza erbeste moduko bat bada, poetak edertasuna aurkitu zuen deserri honetan.\nAntologian, esan bezala, argitaratu gabeko poemak ageri dira, ibilbide poetiko eta bitalari azken markoa jartzen diotenak. Ezinezkoa da poema horiek irakurtzea hunkidurarik sentitu gabe, azken muga ikusten duen gizakiaren lekukotasun sosegatuak dira-eta: benetako poeta baten poesia zirraragarria.


admin, Autor en Avaim\nHNSU IV. Estatuko Mintegia\nZer da Kikoren Erregela?\nKanpaina sentsibilizatzeko material-multzoan oinarritzen da. Guraso, familia eta zaindarientzat da. Aurrerago, atal berezian, materialak aurkezten dira. Muga pertsonalak definitzeko eskubideari eta gustuko ez badute ukitzeari uko egiteko eskubideari buruz haurrekin modu positiboan eta lengoaia ulergarriarekin hitz egitea du helburu. Halaber, zaintzen dituzten pertsonekin gai horiei buruz konfiantza osoz hitz egin dezaketela azaltzen laguntzen du.\n“Kikoren Erregela” […]\nBy admin|2015-03-14T08:21:27+00:00February 18th, 2015|Kikoren Erreglea|0 Comments\nHaurrekiko eta nerabeekiko erakundeen tratu txarrak prebenitzeko dekalogoa\ntratu txarrak prebenitzeko dekalogoa\nNahiz eta, oro har, haurrekiko tratu txarrak familiaren testuinguruari atxiki, haurra edo nerabea bizi-eremu ala -espazio desberdinetan garatzen da.\nEgia da tratu txarrak familian nagusi direla eta horietan eragina handiagoa dela eta, aldi berean, kalteak larriagoak direla, familia agertokia denean. Dena den, horrekin ez da justifikatu behar eskolan, ospitalean, epaitegian edo egoitza- ala familia-harreran dauden abusuei […]\nBy admin|2015-03-14T08:24:52+00:00February 18th, 2015|tratu txarrak prebenitzeko dekalogoa|0 Comments\n2014ko azaroaren 6-7an kongresua\nAVAIMek, FAPMIrekin batera, Tratu Txarrak pairatu dituzten Haurrei buruzko XII. Kongresua antolatu du azaroaren 6an, 7an eta 8an Bilboko Deustuko Unibertsitatean.\nKongresuaren izenburua hurrengoa izan da: “Ikuspuntuak eraikiz: haurrak babestea, eskubideen eta legearen ikuspegiaren aldetik”.\nArgibide gehiagorako: www.congresofapmi.es\nBy admin|2015-03-14T08:25:58+00:00October 24th, 2014|Congreso Fapmi|0 Comments\nHaurrekiko sexu-abusuari buruzko informazio-jardunaldia\nAVAIMek urriaren 24an haurrekiko sexu-abusuari buruzko informazio-jardunaldia antolatu zuen “Bostetik bat” kanpainaren barruan. Hori Kontseilu Europarrak gure haurren artean edozein sexu-abusuaren mota prebenitzeko sortu du.\nJardunaldia Donostian izan zen eta 100 pertsona bertaratu ziren. Psikologoak, gizarte-langileak, hezitzaileak, irakasleak… elkartu ziren. Besteak beste, ondorengo alderdi garrantzitsuak landu ziren: hautematea, jakinaraztea eta “Kikoren Erregelari” buruzko materiala.\nArgibide gehiagorako: www.underwearrule.org\nBy admin|2015-03-14T08:27:11+00:00October 17th, 2014|Haurrekiko sexu-abusuari buruzko informazio-jardunaldia|0 Comments


Txinpantze biluzia - Gizonezkoak baikorrago ote?\nMezua: Gizonezkoak baikorrago ote?\nOrokorra, 222 hitz\nGizonezkoak baikorrago ote?\nIzan ere, horixe ondoriozta liteke serotonina neurotransmisorea aipatu dudan bi artikuluetatik. Gizonezkoen eta andrazkoen arteko desberdintasunak aztertu nituen hirugarren artikuluan idatzi esan nuen bezala, emakumezkoek gizonezkoek baino serotoninaren sinapsi ondoko hartzaile gehiago baina neurotransmisorearen garraiatzaile gutxiago dute. Hori dela-eta, emakumeek astiroago birziklatzen dute erabilitako serotonina eta, horren ondorioz, serotoninaren gertutasuna mugatuta dago sinapsi aurreko neuronan. Hortaz, gertutasun apalago horri bide dagokio depresiorako emakumezkoek duten jokaera handiagoa.\n“Nola dago botila, erdi hutsik ala erdi beterik ordea?” izenburuko artikuluan, bestalde, gizabanakoen arteko desberdintasun genetikoez aritu nintzen. Izan ere, lagunen arteko desberdintasunak daude serotoninaren garraiatzaileen aktibitate mailari dagokionez, eta jarduera maila garaiagoa denean, sinapsi aurreko neuronek serotonina gehiago dute eskura. Hortaz, jarrera baikorragoa dute jarduera garaiagoko garraiatzaileak dituzten lagunek, hau da, ikuspegi faboragarriei erreparatzeko jokaera handiagoa dute; hortik omen dator depresioa edukitzeko joera apalagoa izatea.\nBi artikuluetako informazioa batera aztertuz, gizonezkoak baikorragoak garela da nik atera dudan ondorioa. Eta gainera, ondorio bera ateratzen dut gizon eta emakumezkoekin aritzerakoan. Jakina, salbuespenik ere bada, baina uste dut emakumezkoek ikuspegi ezkorragoa izaten dutela, gauzak ilun ikusteko joera handiagoa dutela.\nUste dut desberdintasun horiek moldatze-balioa dutela gure espeziearen eboluzioaren testuinguruan. Beste egun baterako utziko dut gaiaren azterketa sakona, baina aurreratu dezaket arriskuak hartzeko gizonezkoek eta emakumezkoek duten joera-desberdintasunekin zerikusi handia duela baikorrago edo ezkorrago izate horrek, eta gure espezieko arrei eta emeei iraganean egokitu zaizkien zeregin desberdinen ondorio dela.


RISC - Wikipedia, entziklopedia askea.\nIBMren PowerPC 601 RISC mikroprozesadorea\nKonputagailuen arkitekturan, RISC (ingelesez: reduced instruction set computer) mikroprozesadore-mota bat da, makina-lengoaiako agindu-kopuru murriztu bat ezagutzen duena. CPU-diseinu mota bat da, CISC egitura baino sinpleagoa duena, eta, ondorioz, transistore-kopuru txikiagoa behar duena. Horrek berekin dakar azkarragoa izatea, bero-disipazio hobea izatea eta, ondorioz, aireztapen-kostu txikiagoa. Mikroprozesadore-mota hau Von Neumann arkitektura modernoan oinarrituta dago.\n1970eko eta 1980ko hamarkadetan, mikroprozesadoreen abiadura handitzeari begira egindako esperimentu batzuetan aurkitu zen ezen, oinarrizko arkitektura jakin bat erabilita, mikroaginduekin zuzenean konpilatutako eta zirkuitu integratutik kanpoko memoria batean kokatutako programen exekuzioa eraginkorragoa zela.\nRISC prozesagailuen oinarrizko ideia da CPUan zuzenean hardware bidez ezarritako agindu-multzo sinplifikatu bat izatea. Hala, mikrokodea eta agindu konplexuak deskodetu beharra ezabatzea lortzen da.\nCISC prozesagailuen aldean, RISC prozesagailuak agindu gehiago exekutatzen ditu, baina, agindu errazagoak direnez, azkarrago prozesa daitezke.\nHauek dira RISC prozesagailuen abantailak:\nCPUak azkarrago egiten du lan, erloju-ziklo gutxiago erabiltzen ditu aginduak exekutatzeko.\nHelbide-sistema ez-suntsitzailea erabiltzen du RAMean. Horrek esan nahi du ezen, eragiketak gauzatu ondoren, memorian atxikitzen dituela bi eragigaiak eta haien emaitza. Hala, eragiketa berri gutxiago exekutatu behar ditu.\nAgindu bakoitza CPUaren ziklo bakar batean exekuta daiteke.\nMultimedia: Category:Reduced Instruction Set Computers\nBNF: 12473275r (data)\nOrriaren azken aldaketa: 11 abendua 2019, 19:07.